**ΑΝΑΡΤΗΤΕΑ ΣΤΟ ΔΙΑΔΙΚΤΥΟ**

**Αριθ. Απόφασης 555 /2017**

**ΑΔΑ**: 61ΦΖΩΨΑ-Γ5Ρ



**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΡΤΑΣ**

**ΔΗΜΟΣ ΑΡΤΑΙΩΝ**

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ ΤΗΣ 47ο/2017 Της 25Ης ΟΚΤΩΒΡΙΟΥ 2017**

**ΣΥΝΕΔΡΙΑΣΗΣ ΤΗΣ ΟΙΚΟΝΟΜΙΚΗΣ ΕΠΙΤΡΟΠΗΣ ΤΟΥ ΔΗΜΟΥ ΑΡΤΑΙΩΝ**

**ΘΕΜΑ: ‘‘Έγκριση ή μη πρακτικού ανάδειξης προσωρινού αναδόχου** **για την εργασία: «Μεταφορά ανακυκλώσιμων υλικών στο ΚΔΑΥ Ιωαννίνων (νέο)**  **’’**

Στην Άρτα, σήμερα, 25-10-2017 και ώρα 09:00 π.μ. στο Δημοτικό Κατάστημα του Δήμου Αρταίων συνήλθε σε συνεδρίαση η Οικονομική Επιτροπή του Δήμου Αρταίων, ύστερα από την αρ. **40369/20-10-2017** έγγραφη πρόσκληση, του Προέδρου της Οικονομικής Επιτροπής, που επιδόθηκε νόμιμα με αποδεικτικό στα μέλη, σύμφωνα με το άρθρο 75 παρ. 6 του Ν.3852/10.

Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω (7) μέλη:

|  |  |
| --- | --- |
| ΠΑΡΟΝΤΕΣ  1.Τσιρογιάννης Χρήστος  (Πρόεδρος)  2. Βλάχος Μιχαήλ  3. Σιαφάκας Χριστόφορος  4. Ζέρβας Κων/νος  5. Χαρακλιάς Κων/νος  6. Κοσμάς Ηλίας  7.Παπαϊωάννου Κων/νος | ΑΠΟΝΤΕΣ  1. Λιλής Γεώργιος  2. Βασιλάκη-Μητρογιώργου  Βικτωρία |

Στη συνεδρίαση παραβρέθηκαν ως ειδικώς προσκεκλημένοι Ο Γενικός Γραμματέας κ. Σερβετάς Ηλίας και οι υπάλληλοι του Δήμου Κίτσιου Βασιλική και Χασκής Δημήτριος. Καθήκοντα Γραμματέα Οικονομικής Επιτροπής εκτελεί ο Γεώργιος Ντεκουμές

Η επιτροπή ομόφωνα έκανε δεκτή πρόταση του Προέδρου της να συζητηθούν ( 8 ) έκτακτα θέματα μετά την συζήτηση του τακτικού θέματος.

Ο Πρόεδρος εισηγούμενος το 2ο τακτικό θέμα: **Έγκριση ή μη πρακτικού ανάδειξης προσωρινού αναδόχου** **για την εργασία: «Μεταφορά ανακυκλώσιμων υλικών στο ΚΔΑΥ Ιωαννίνων (νέο)»** έθεσε υπόψη της Επιτροπής το από 20-10-2017 πρακτικό της Επιτροπής διαγωνισμού το οποίο έχει ως εξής: Στην Άρτα, την 20η Oκτωβρίου 2017, ημέρα Παρασκευή και ώρα 9.00 π.μ. συνήλθε σε τακτική συνεδρίαση, η επιτροπή διενέργειας διαγωνισμού, η οποία συγκροτήθηκε με την υπ’ αριθμόν 389/2016 απόφαση της Οικονομικής Επιτροπής, προκειμένου να αποσφραγίσει τις οικονομικές προσφορές με α/α 59517 του υποψηφίου Β.Μπατσής & Σια Ο.Ε. και α/α 59207 του υποψηφίου ΔΙΟΝ ΤΕΧΝΙΚΗ ΑΝΩΝΥΜΗ ΕΤΑΙΡΙΑ που υποβλήθηκαν όπως ορίζεται στην αριθμ. 5513/16-02-2017 διακήρυξη του Δημάρχου Αρταίων για τον ανοικτό ηλεκτρονικό διαγωνισμό που αφορά την «Εργασία Μεταφοράς Ανακυκλώσιμων Υλικών στο ΚΔΑΥ Ιωαννίνων (νέο)» .

Στη συνεδρίαση της επιτροπής ήταν παρόντες:

1) Αγγελική Αποστόλη, Πρόεδρος

2) Νικόλαος Νικολάου, Μέλος

3) Γεώργιος Ντεκουμές, Μέλος

Η επιτροπή άνοιξε τις οικονομικές προσφορές των δύο υποψηφίων οι οποίες είχαν ως εξής:

1) **Β.Μπατσής & Σια Ο.Ε.** ποσοστό έκπτωσης **13%** με τιμή **138.906,288€.**

**2) ΔΙΟΝ ΤΕΧΝΙΚΗ ΑΝΩΝΥΜΗ ΕΤΑΙΡΙΑ** ποσοστό έκπτωσης **3%** με τιμή **154.872,528€.**

Επομένως η επιτροπή αφού έλαβε υπόψη τις περιπτώσεις γ και δ της παραγράφου 3.1.2 άρθρου 3 της αριθμ. 5513/16-02-2017 διακήρυξης Δημάρχου Αρταίων,

**Γνωμοδοτεί**

Για την κατακύρωση της σύμβασης στον **προσωρινό** ανάδοχο **Β.Μπατσή και Σια Ο.Ε.** ο οποίος κατέθεσε την πλέον συμφέρουσα οικονομική προσφορά με ποσοστό έκπτωσης **13%** δίνοντας τιμή **138.906,288 €** με τον ΦΠΑ.

Ακολούθησε διαλογική συζήτηση και στη συνέχεια ο κ. πρόεδρος κάλεσε την επιτροπή να αποφασίσει σχετικά.

**Η ΟΙΚΟΝΟΜΙΚΗ ΕΠΙΤΡΟΠΗ**

Αφού έλαβε υπόψη το Δ.Κ.Κ.3463/2006, διατάξεις τουΝ.3852/2010 και το από 20-10-2017 Πρακτικό της δημοπρασίας και γενομένης ψηφοφορίας κατά την οποία ο κ. Κοσμάς και ψήφισε Λευκό και ο κ. Παπαϊωάννου όχι

**ΑΠΟΦΑΣΙΖΕΙ ΚΑΤΑ ΠΛΕΙΟΨΗΦΙΑ**

Α. Εγκρίνει σύμφωνα με το ιστορικό της παρούσης το από 20-10-2017 πρακτικό ανάδειξης προσωρινού αναδόχου για την εργασία: **«Μεταφορά ανακυκλώσιμων υλικών στο ΚΔΑΥ Ιωαννίνων (νέο)»,** σύμφωνα με το οποίο προσωρινός ανάδοχος αναδεικνύεται η εταιρεία:

**Β. ΜΠΑΤΣΗΣ & ΣΙΑ Ο.Ε.** η οποία κατέθεσε την πλέον συμφέρουσα οικονομική προσφορά με ποσοστό έκπτωσης **13%** δίνοντας τιμή **138.906,288 €** με τον ΦΠΑ.

**Β.** Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθμό 555 /2017**

**Ο ΠΡΟΕΔΡΟΣ**

**ΟΙΚΟΝΟΜΙΚΗΣ ΕΠΙΤΡΟΠΗΣ**

**ΤΣΙΡΟΓΙΑΝΝΗΣ Κ. ΧΡΗΣΤΟΣ**

***Ακριβές Αντίγραφο***

*Άρτα αυθημερόν*

*Με εντολή Δημάρχου*

*Ο Υπάλληλος*

*Γεώργιος Κ. Ντεκουμές*