**ΑΝΑΡΤΗΤΕΑ ΣΤΟ ΔΙΑΔΙΚΤΥΟ**

**Αριθ. Απόφασης 546/2017**

**ΑΔΑ**: ΩΔΕΔΩΨΑ-Ξ60



**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΡΤΑΣ**

**ΔΗΜΟΣ ΑΡΤΑΙΩΝ**

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ ΤΗΣ 47ο/2017 Της 25Ης ΟΚΤΩΒΡΙΟΥ 2017**

**ΣΥΝΕΔΡΙΑΣΗΣ ΤΗΣ ΟΙΚΟΝΟΜΙΚΗΣ ΕΠΙΤΡΟΠΗΣ ΤΟΥ ΔΗΜΟΥ ΑΡΤΑΙΩΝ**

**ΘΕΜΑ: ‘‘** **Έγκριση ή μη πρακτικών** **δημοπρασίας για την εκμίσθωση: α) κληροτεμαχίου αρ. 541 στη θέση Μακρόνησος τ.κ. Αγ. Σπυρίδωνα και β) Δημοτικής έκτασης στη θέση Νεγρέσι Τ.Κ. Αμμοτόπου**  **’’**

Στην Άρτα, σήμερα, 25-10-2017 και ώρα 09:00 π.μ. στο Δημοτικό Κατάστημα του Δήμου Αρταίων συνήλθε σε συνεδρίαση η Οικονομική Επιτροπή του Δήμου Αρταίων, ύστερα από την αρ. **40369/20-10-2017** έγγραφη πρόσκληση, του Προέδρου της Οικονομικής Επιτροπής, που επιδόθηκε νόμιμα με αποδεικτικό στα μέλη, σύμφωνα με το άρθρο 75 παρ. 6 του Ν.3852/10.

Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω (7) μέλη:

|  |  |
| --- | --- |
| ΠΑΡΟΝΤΕΣ  1.Τσιρογιάννης Χρήστος  (Πρόεδρος)  2. Βλάχος Μιχαήλ  3. Σιαφάκας Χριστόφορος  4. Ζέρβας Κων/νος  5. Χαρακλιάς Κων/νος  6. Κοσμάς Ηλίας  7.Παπαϊωάννου Κων/νος | ΑΠΟΝΤΕΣ  1. Λιλής Γεώργιος  2. Βασιλάκη-Μητρογιώργου  Βικτωρία |

Στη συνεδρίαση παραβρέθηκαν ως ειδικώς προσκεκλημένοι Ο Γενικός Γραμματέας κ. Σερβετάς Ηλίας και οι υπάλληλοι του Δήμου Κίτσιου Βασιλική και Χασκής Δημήτριος. Καθήκοντα Γραμματέα Οικονομικής Επιτροπής εκτελεί ο Γεώργιος Ντεκουμές

Η επιτροπή ομόφωνα έκανε δεκτή πρόταση του Προέδρου της να συζητηθούν ( 8 ) έκτακτα θέματα μετά την συζήτηση του τακτικού θέματος.

Ο κ. Πρόεδρος εισηγούμενος το 1ο έκτακτο θέμα: **Έγκριση ή μη πρακτικών** **δημοπρασίας για την εκμίσθωση: α) κληροτεμαχίου αρ. 541 στη θέση Μακρόνησος τ.κ. Αγ. Σπυρίδωνα και β) Δημοτικής έκτασης στη θέση Νεγρέσι Τ.Κ. Αμμοτόπου** είπε:Το Δημοτικό Συμβούλιο με τις αριθ. 220/2017 και 321/2017 αποφάσεις του, αποφάσισε τη διενέργεια δημοπρασίας για την εκμίσθωση του αρίθμ. 541 κληροτεμαχίου στη θέση ¨Μακρόνησος¨ στην Τ.Κ. Αγ. Σπυρίδωνα και για την εκμίσθωση έκτασης για λειτουργία σταβλικής εγκατάστασης στη θέση Νεγρέσι στην Τ.Κ. Αμμοτόπου αντίστοιχα, με πλειοδοτική, φανερή και προφορική δημοπρασία.

Την 13η Οκτωβρίου 2017 διεξήχθησαν επαναληπτικές δημοπρασίες ενώπιον της επιτροπής του άρθρου 1 του Π.Δ. 270/81 που ορίστηκε με την αρίθμ. 78/2017 απόφαση του Δημοτικού Συμβουλίου για την εκμίσθωση των παραπάνω ακινήτων, κατά τις οποίες δεν προσήλθε κανένας ενδιαφερόμενος.

Σύμφωνα με τις διατάξεις του άρθρου 72 του Ν.3852/2010 η Οικονομική Επιτροπή κατακυρώνει το αποτέλεσμα των δημοπρασιών. Εισηγούμαστε την έγκριση των πρακτικών των ανωτέρω δημοπρασιών.

**Η ΟΙΚΟΝΟΜΙΚΗ ΕΠΙΤΡΟΠΗ**

Αφού έλαβε υπόψη διατάξεις Ν. 3463/2006 και Ν.3852/2010 και τα από 13-10-2017 πρακτικά της δημοπρασίας και γενομένης ψηφοφορίας κατά την οποία ο κ. Κοσμάς ψήφισε Λευκό και ο κ. Παπαϊωάννου Όχι

**ΑΠΟΦΑΣΙΖΕΙ ΚΑΤΑ ΠΛΕΙΟΨΗΦΙΑ**

**Α.** Εγκρίνει τα από 13-10-2017 πρακτικά δημοπρασίας για: **α) κληροτεμαχίου αρ. 541 στη θέση Μακρόνησος τ.κ. Αγ. Σπυρίδωνα και β) Δημοτικής έκτασης στη θέση Νεγρέσι Τ.Κ. Αμμοτόπου** κατά τις οποίες δεν παρουσιάσθηκε κανένας μειοδότης.

**Β.** Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθμό 546/2017**

**Ο ΠΡΟΕΔΡΟΣ**

**ΟΙΚΟΝΟΜΙΚΗΣ ΕΠΙΤΡΟΠΗΣ**

**ΤΣΙΡΟΓΙΑΝΝΗΣ Κ. ΧΡΗΣΤΟΣ**

***Ακριβές Αντίγραφο***

*Άρτα αυθημερόν*

*Με εντολή Δημάρχου*

*Ο Υπάλληλος*

*Γεώργιος Κ. Ντεκουμές*