**ΑΝΑΡΤΗΤΕΑ ΣΤΟ ΔΙΑΔΙΚΤΥΟ**

**Αριθ. Απόφασης 557/2017**

**ΑΔΑ**: ΩΜΝΓΩΨΑ-8ΕΜ



**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΡΤΑΣ**

**ΔΗΜΟΣ ΑΡΤΑΙΩΝ**

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ ΤΗΣ 47ο/2017 Της 25Ης ΟΚΤΩΒΡΙΟΥ 2017**

**ΣΥΝΕΔΡΙΑΣΗΣ ΤΗΣ ΟΙΚΟΝΟΜΙΚΗΣ ΕΠΙΤΡΟΠΗΣ ΤΟΥ ΔΗΜΟΥ ΑΡΤΑΙΩΝ**

**ΘΕΜΑ: ‘‘** **Έγκριση πραγματοποίησης δαπάνης με τίτλο: Εργασίες κλάδευσης υψηλών δένδρων και δενδροστοιχιών (νέο)**   **’’**

Στην Άρτα, σήμερα, 25-10-2017 και ώρα 09:00 π.μ. στο Δημοτικό Κατάστημα του Δήμου Αρταίων συνήλθε σε συνεδρίαση η Οικονομική Επιτροπή του Δήμου Αρταίων, ύστερα από την αρ. **40369/20-10-2017** έγγραφη πρόσκληση, του Προέδρου της Οικονομικής Επιτροπής, που επιδόθηκε νόμιμα με αποδεικτικό στα μέλη, σύμφωνα με το άρθρο 75 παρ. 6 του Ν.3852/10.

Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω (7) μέλη:

|  |  |
| --- | --- |
| ΠΑΡΟΝΤΕΣ  1.Τσιρογιάννης Χρήστος  (Πρόεδρος)  2. Βλάχος Μιχαήλ  3. Σιαφάκας Χριστόφορος  4. Ζέρβας Κων/νος  5. Χαρακλιάς Κων/νος  6. Κοσμάς Ηλίας  7.Παπαϊωάννου Κων/νος | ΑΠΟΝΤΕΣ  1. Λιλής Γεώργιος  2. Βασιλάκη-Μητρογιώργου  Βικτωρία |

Στη συνεδρίαση παραβρέθηκαν ως ειδικώς προσκεκλημένοι Ο Γενικός Γραμματέας κ. Σερβετάς Ηλίας και οι υπάλληλοι του Δήμου Κίτσιου Βασιλική και Χασκής Δημήτριος. Καθήκοντα Γραμματέα Οικονομικής Επιτροπής εκτελεί ο Γεώργιος Ντεκουμές

Η επιτροπή ομόφωνα έκανε δεκτή πρόταση του Προέδρου της να συζητηθούν ( 8 ) έκτακτα θέματα μετά την συζήτηση του τακτικού θέματος.

Ο Πρόεδρος εισηγούμενος το 4ο τακτικό θέμα: **Έγκριση πραγματοποίησης δαπάνης με τίτλο: Εργασίες κλάδευσης υψηλών δένδρων και δενδροστοιχιών (νέο)** έθεσε υπόψη την εισήγηση της υπηρεσίας η οποία αναφέρει τα εξής:

Έχοντας υπόψιν :

1. Την παρ.1α άρθρου 4 ΠΔ 80/2016 .
2. Την αρ.10/2017 μελέτη του Τμήματος Πρασίνου με τίτλο «**Εργασίες κλάδευσης υψηλών δένδρων και δενδροστοιχιών(νέο)**» για το έτος 2017 με προϋπολογισμό 29.930,50 € με τον ΦΠΑ.
3. Τον ΚΑ 35-6162.002 του προϋπολογισμού του Δήμου Αρταίων, οικονομικού έτους 2017 που ψηφίστηκε με την αρ.446/2016 απόφαση Δημοτικού Συμβουλίου .
4. Την αρ.6436/18-1-2017 απόφαση της Αποκεντρωμένης Διοίκησης Ηπείρου-Δυτικής Μακεδονίας με την οποία εγκρίθηκε ο προϋπολογισμός Δήμου Αρταίων οικονομικού έτους 2017.
5. Την αρ. 556/2017 Απόφαση Δημοτικού Συμβουλίου « περί αδυναμίας εκτέλεσης των εργασιών με ιδία μέσα».

Με βάση τα παραπάνω αιτούμαστε την έγκριση πραγματοποίησης δαπάνης των **«Eργασιών κλάδευσης υψηλών δένδρων και δενδροστοιχιών(νέο)»** προϋπολογισμού 29.930,50 € με τον ΦΠΑ για το έτος 2017.

Ακολούθησε διαλογική συζήτηση και στη συνέχεια ο κ. Πρόεδρος κάλεσε την Επιτροπή να αποφασίσει σχετικά.

**Η ΟΙΚΟΝΟΜΙΚΗ ΕΠΙΤΡΟΠΗ**

Αφού έλαβε υπόψη διατάξεις των άρθρων 158 & 160 του Ν. 3463/2006, Ν.3852/2010, την εισήγηση της Υπηρεσίας και γενομένης ψηφοφορίας κατά την οποία ο κ. Κοσμάς ψήφισε Λευκό και ο κ. Παπαϊωάννου Όχι

**ΑΠΟΦΑΣΙΖΕΙ ΚΑΤΑ ΠΛΕΙΟΨΗΦΙΑ**

**Α.** Εγκρίνει σύμφωνα με το ιστορικό της παρούσης την πραγματοποίηση της δαπάνης με τίτλο: **« Eργασίες κλάδευσης υψηλών δένδρων και δενδροστοιχιών(νέο)»** προϋπολογισμού 29.930,50 € με τον ΦΠΑ για το έτος 2017.

**Β.** Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθμό 557/2017**

**Ο ΠΡΟΕΔΡΟΣ**

**ΟΙΚΟΝΟΜΙΚΗΣ ΕΠΙΤΡΟΠΗΣ**

**ΤΣΙΡΟΓΙΑΝΝΗΣ ΧΡΗΣΤΟΣ**

***Ακριβές Αντίγραφο***

*Άρτα αυθημερόν*

*Με εντολή Δημάρχου*

*Ο Υπάλληλος*

*Γεώργιος Κ. Ντεκουμές*