**ΑΝΑΡΤΗΤΕΑ ΣΤΟ ΔΙΑΔΙΚΤΥΟ**

**Αριθ. Απόφασης 550/2017**

**ΑΔΑ**: 7Φ0ΒΩΨΑ-ΚΔΤ



**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΡΤΑΣ**

**ΔΗΜΟΣ ΑΡΤΑΙΩΝ**

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ ΤΗΣ 47ο/2017 Της 25Ης ΟΚΤΩΒΡΙΟΥ 2017**

**ΣΥΝΕΔΡΙΑΣΗΣ ΤΗΣ ΟΙΚΟΝΟΜΙΚΗΣ ΕΠΙΤΡΟΠΗΣ ΤΟΥ ΔΗΜΟΥ ΑΡΤΑΙΩΝ**

**ΘΕΜΑ: ‘‘** **Έγκριση Πρακτικού Ι & ΙΙ της Επιτροπής διαγωνισμού για την ανάδειξη αναδόχου εκτέλεσης της μελέτης: Οριστική μελέτη έργου δημιουργίας πολιτιστικών διαδρομών σύνδεσης αρχαιολογικών χώρων (Μικρό θέατρο, Κάστρο, Παρηγορήτισσα, Γεφύρι κ.α.)**   **’’**

Στην Άρτα, σήμερα, 25-10-2017 και ώρα 09:00 π.μ. στο Δημοτικό Κατάστημα του Δήμου Αρταίων συνήλθε σε συνεδρίαση η Οικονομική Επιτροπή του Δήμου Αρταίων, ύστερα από την αρ. **40369/20-10-2017** έγγραφη πρόσκληση, του Προέδρου της Οικονομικής Επιτροπής, που επιδόθηκε νόμιμα με αποδεικτικό στα μέλη, σύμφωνα με το άρθρο 75 παρ. 6 του Ν.3852/10.

Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω (7) μέλη:

|  |  |
| --- | --- |
| ΠΑΡΟΝΤΕΣ  1.Τσιρογιάννης Χρήστος  (Πρόεδρος)  2. Βλάχος Μιχαήλ  3. Σιαφάκας Χριστόφορος  4. Ζέρβας Κων/νος  5. Χαρακλιάς Κων/νος  6. Κοσμάς Ηλίας  7.Παπαϊωάννου Κων/νος | ΑΠΟΝΤΕΣ  1. Λιλής Γεώργιος  2. Βασιλάκη-Μητρογιώργου  Βικτωρία |

Στη συνεδρίαση παραβρέθηκαν ως ειδικώς προσκεκλημένοι Ο Γενικός Γραμματέας κ. Σερβετάς Ηλίας και οι υπάλληλοι του Δήμου Κίτσιου Βασιλική και Χασκής Δημήτριος. Καθήκοντα Γραμματέα Οικονομικής Επιτροπής εκτελεί ο Γεώργιος Ντεκουμές

Η επιτροπή ομόφωνα έκανε δεκτή πρόταση του Προέδρου της να συζητηθούν ( 8 ) έκτακτα θέματα μετά την συζήτηση του τακτικού θέματος.

Ο κ. Πρόεδρος εισηγούμενος το 5ο έκτακτο θέμα**: Έγκριση Πρακτικού Ι & ΙΙ της Επιτροπής διαγωνισμού για την ανάδειξη αναδόχου εκτέλεσης της μελέτης: Οριστική μελέτη έργου δημιουργίας πολιτιστικών διαδρομών σύνδεσης αρχαιολογικών χώρων (Μικρό θέατρο, Κάστρο, Παρηγορήτισσα, Γεφύρι κ.α.)** έθεσε υπόψη της Επιτροπής το από 23-10-2017 πρακτικό της επιτροπής διαγωνισμού για την ανωτέρω μελέτη το οποίο έχει ως εξής: Η Επιτροπή Διαγωνισμού που συστάθηκε για την επιλογή Αναδόχου εκπόνησης της μελέτης: «Οριστική μελέτη έργου δημιουργίας πολιτιστικών διαδρομών σύνδεσης Αρχαιολογικών χώρων (Μικρό Θέατρο, Κάστρο, Παρηγορήτισσα, Γεφύρι κ.α.) στην πόλη της Άρτας», συνήλθε σε δημόσια συνεδρίαση την 23η Οκτωβρίου 2017 και ώρα 10:00πμ. στα γραφεία της Τεχνικής Υπηρεσίας του Δήμου Αρταίων, προκειμένου να παραλάβει τις Προσφορές των Διαγωνιζομένων στον πιο πάνω διαγωνισμό, με την ακόλουθη σύνθεση:

1. Άγγελος Σακκάς, Πολιτικός Μηχανικός ΤΥΔ, ως Πρόεδρος

2. Αντωνία Κακκάβα, Πολιτικός Μηχανικός ΤΥΔ, ως μέλος

3. Ουρανία Μέγα, Ηλεκτρολόγος Μηχανικός εκπρόσωπος του ΤΕΕ, ως αναπληρωματικό μέλος,

Η Επιτροπή παρέλαβε από την Υπηρεσία Πρωτοκόλλου του Δήμου την παρακάτω εμπρόθεσμη αίτηση εκδήλωσης ενδιαφέροντος, που την μονόγραψε και αρίθμησε ως εξής:

|  |  |  |  |
| --- | --- | --- | --- |
| **α/α** | **Ονομασία** | **Εκπρόσωπος** | **Διεύθυνση επικοινωνίας και FAX** |
| 1 | Μ. ΠΑΡΑΣΚΕΥΟΠΟΥΛΟΣ & ΣΥΝΕΡΓΑΤΕΣ ΣΥΜΒΟΥΛΟΙ ΜΗΧΑΝΙΚΟΙ Ε.Ε - Ροϊδάκης Αναστάσιος του Παναγιώτη (αρ. πρωτ. 40563/23-10-2017) | Μιχάλης Παρασκευόπουλος | Πλαπούτα 2, 11473 Αθήνα,  τηλ. 2108212265,  fax 2108212264  e-mail: info@mpp.gr |

Στη συνέχεια η Επιτροπή μονόγραψε το φάκελο της προσφοράς και τους περιεχόμενους σε αυτούς φακέλους και προχώρησε στον έλεγχο των δικαιολογητικών για την έγκυρη συμμετοχή του διαγωνιζόμενου.

Από το συνολικό έλεγχο των δικαιολογητικών, διαπιστώθηκε ότι ο συμμετέχων πληροί τις προϋποθέσεις συμμετοχής όπως αυτές αναφέρονται στη Αναλυτική Διακήρυξη.

Επειδή όπως προβλέπεται από το άρθρο 117 του Ν. 4412/2016 και από το άρθρο 4.3 της Αναλυτικής Διακήρυξης *"Η αποσφράγιση των φακέλων των δικαιολογητικών συμμετοχής, των τεχνικών προσφορών και των οικονομικών προσφορών μπορούν να γίνουν σε μία δημόσια συνεδρίαση, κατά την κρίση της επιτροπής."* και επειδή υπήρχε μόνο μία προσφορά, η Επιτροπή άνοιξε την Τεχνική Προσφορά του διαγωνιζόμενου, μονόγραψε το περιεχόμενο όλων των υποβληθέντων φακέλων και δόθηκε από τον Πρόεδρο της Επιτροπής η δυνατότητα στους παρόντες να λάβουν γνώση του φακέλου της προσφοράς του διαγωνιζόμενου.

Στην συνέχεια, η Επιτροπή ανάγνωσε, μελέτησε σε βάθος, αξιολόγησε και βαθμολόγησε την Τεχνική Προσφορά του Διαγωνιζόμενου σύμφωνα με τα κριτήρια που αναφέρονται στην σχετική Προκήρυξη (άρθρο 21 αυτής), ως εξής:

**Α. ΚΡΙΤΗΡΙΟ 1ο ΤΕΧΝΙΚΗΣ ΠΡΟΣΦΟΡΑΣ (Βαθμός Κ1)**

Στο 1ο κριτήριο της Τεχνικής Προσφοράς, σύμφωνα με το άρθρο 21.1 της Αναλυτικής Διακήρυξης, αξιολογείται η πληρότητα και αρτιότητα της εκτίμησης του αντικειμένου και των στόχων της μελέτης, με εντοπισμό των θεμάτων στα οποία πρέπει να δοθεί ιδιαίτερη σημασία κατά την εκπόνηση της μελέτης, όπως προκύπτει από την Τεχνική Έκθεση του άρθρου 20.2.α της Αναλυτικής Διακήρυξης.

Η Τεχνική Έκθεση του διαγωνιζόμενου αξιολογήθηκε από την Επιτροπή σύμφωνα με τα στοιχεία του Τεύχους Τεχνικών Δεδομένων της Αναλυτικής Προκήρυξης και των στοιχείων της Διακήρυξης.

Η Επιτροπή εξέτασε κατά πόσον η Τεχνική Έκθεση περιέχει τα στοιχεία που ορίζονται στο άρθρο 8 της απόφασης του Υπουργού ΠΕ.ΧΩ.Δ.Ε. με αρ. Δ17γ/06/157/Φ.Ν. 439.3/ 18-10-2006 (ΦΕΚ Β’ 1611/2006) και στο άρθρο Β της υπ. αριθμ. Ε1/22.1.2007 εγκυκλίου του Υ.ΠΕ.ΧΩ.Δ.Ε.

Ακολουθεί η κρίση της Επιτροπής για το 1ο κριτήριο και η αξιολόγηση του διαγωνιζόμενου, με βάση τα παραπάνω.

**1.** Διαγωνιζόμενη ένωση με Α/Α 1

*(Μ. ΠΑΡΑΣΚΕΥΟΠΟΥΛΟΣ & ΣΥΝΕΡΓΑΤΕΣ ΣΥΜΒΟΥΛΟΙ ΜΗΧΑΝΙΚΟΙ Ε.Ε - Ροϊδάκης Αναστάσιος του Παναγιώτη)*

Όσον αφορά στην πληρότητα και αρτιότητα της εκτίμησης του αντικειμένου και των στόχων της μελέτης γίνεται πλήρης καταγραφή των αντικειμένων της μελέτης για κάθε κατηγορία ζητούμενης μελέτης με πολύ καλή περιγραφή των εργασιών εκπόνησης. Γίνεται εμπεριστατωμένη ανάλυση και διερεύνηση (επί της ουσίας) της υφιστάμενης κατάστασης. Το κείμενο συνοδεύεται από φωτογραφική, σκαριφηματική και σχεδιαστική τεκμηρίωση.

Τα στοιχεία που ορίζονται ως απαραίτητα στο άρθ. 8 της Υ.Α. Δ17γ/06/157/Φ.Ν. 439.3/ 18-10-2006 παρουσιάζονται για όλες τις κατηγορίες των στοιχείων. Ιδιαίτερα γίνεται πλήρης σχολιασμός του Φακέλου του Έργου αναφέρονται στοιχεία, προβλήματα και προτάσεις αντιμετώπισης που αφορούν στο συγκεκριμένο έργο και όχι γενικόλογες αναφορές, παράθεση στοιχείων βιβλιογραφίας και λύσεων γενικής εφαρμογής.. Εντοπίζει ελλείψεις που δεν προβλέπονται στο Φάκελο του Έργου. Υπάρχει σχολιασμός των περιβαλλοντικών περιορισμών και προτείνεται τρόπος αντιμετώπισης της εξυπηρέτησης της κυκλοφορίας κατά την κατασκευή.

**Βαθμολογία Κριτηρίου Κ1 = 95**

**Β. ΚΡΙΤΗΡΙΟ 2ο ΤΕΧΝΙΚΗΣ ΠΡΟΣΦΟΡΑΣ (Βαθμός Κ2)**

Στο κριτήριο αυτό αξιολογείται η πληρότητα και αξιοπιστία της προτεινόμενης μεθοδολογίας εκπόνησης της μελέτης, βάσει των στοιχείων του άρθρου 20.2.β.

Ακολουθεί η κρίση της Επιτροπής για το κριτήριο 2 και η αξιολόγηση του διαγωνιζόμενου, με βάση τα παραπάνω.

**1.** Διαγωνιζόμενη ένωση με Α/Α 1

*(Μ. ΠΑΡΑΣΚΕΥΟΠΟΥΛΟΣ & ΣΥΝΕΡΓΑΤΕΣ ΣΥΜΒΟΥΛΟΙ ΜΗΧΑΝΙΚΟΙ Ε.Ε - Ροϊδάκης Αναστάσιος του Παναγιώτη)*

Οι παρουσιαζόμενες δραστηριότητες υπερκαλύπτουν τις τεχνικές απαιτήσεις της μελέτης, γίνεται αναλυτικότατη καταγραφή και περιγραφή των δραστηριοτήτων και ενεργειών για την εκπόνηση της μελέτης. Αναφέρεται ο εξοπλισμός και το λογισμικό που θα χρησιμοποιηθούν για την εκπόνηση της μελέτης που κρίνεται επαρκής.

Οι προβλεπόμενες εσωτερικές διαδικασίες παραγωγής μελέτης, για την έντεχνη εκπόνησή της, καταγράφονται και παρουσιάζονται λεπτομερείς και επαρκείς εσωτερικές διαδικασίες για τον συντονισμό των μελετητών, τον έλεγχο τήρησης της Σύμβασης και Συμβατικών Υποχρεώσεων, τον έλεγχο σχεδιασμού των μελετών και την συνεργασία και επικοινωνία με τον Κύριο του Έργου. Παρουσιάζεται σε πίνακα πληθώρα συμβάσεων στις οποίες έχει εφαρμοσθεί επιτυχώς η περιγραφόμενη μεθοδολογία από τους διαγωνιζόμενους μελετητές.

**Βαθμολογία Κριτηρίου Κ2 = 95**

**Γ. ΚΡΙΤΗΡΙΟ 3ο ΤΕΧΝΙΚΗΣ ΠΡΟΣΦΟΡΑΣ (Βαθμός Κ3)**

Στο κριτήριο αυτό αξιολογείται το χρονοδιάγραμμα εκπόνησης της μελέτης, βάσει των στοιχείων του άρθρου 20.2.γ.

Ακολουθεί η κρίση της Επιτροπής για το κριτήριο 3 και η αξιολόγηση του διαγωνιζόμενου, με βάση τα παραπάνω.

**1.** Διαγωνιζόμενη ένωση με Α/Α 1

*(Μ. ΠΑΡΑΣΚΕΥΟΠΟΥΛΟΣ & ΣΥΝΕΡΓΑΤΕΣ ΣΥΜΒΟΥΛΟΙ ΜΗΧΑΝΙΚΟΙ Ε.Ε - Ροϊδάκης Αναστάσιος του Παναγιώτη)*

Όσον αφορά το βαθμό αποτελεσματικότητας και συμβατότητας του προβλεπόμενου χρονικού προγραμματισμού για την εκπόνηση της μελέτης μέσα στις προβλεπόμενες προθεσμίες, ο χρονικός προγραμματισμός παρουσιάζεται στο Σχηματικό Χρονοδιάγραμμα, όπου καταγράφονται όλες οι ενέργειες / δραστηριότητες εκπόνησης της μελέτης και υπάρχει κείμενο στο οποίο εξηγείτε το εφικτό και η διασφάλιση της τήρησης του χρονοδιαγράμματος με τους προτεινόμενους χρόνους. Ο χρονικός προγραμματισμός είναι συμβατός με τα λοιπά στοιχεία των Τευχών της Διακήρυξης.

**Βαθμολογία Κριτηρίου Κ3 = 95**

**Δ. ΚΡΙΤΗΡΙΟ 4ο ΤΕΧΝΙΚΗΣ ΠΡΟΣΦΟΡΑΣ (Βαθμός Κ4)**

Στο κριτήριο αυτό αξιολογείται το οργανόγραμμα και η έκθεση τεκμηρίωσης καθηκόντων και κατανομής εργασιών της μελέτης, βάσει των στοιχείων του άρθρου 20.2.δ.

Ακολουθεί η κρίση της Επιτροπής για το κριτήριο 4 και η αξιολόγηση του διαγωνιζόμενου.

**1.** Διαγωνιζόμενη ένωση με Α/Α 1

*(Μ. ΠΑΡΑΣΚΕΥΟΠΟΥΛΟΣ & ΣΥΝΕΡΓΑΤΕΣ ΣΥΜΒΟΥΛΟΙ ΜΗΧΑΝΙΚΟΙ Ε.Ε - Ροϊδάκης Αναστάσιος του Παναγιώτη)*

Όσον αφορά τον βαθμό επάρκειας της προτεινόμενης ομάδας για την κάλυψη του αντικειμένου του έργου από πλευράς αριθμού επιστημόνων και ειδικοτήτων, διατίθεται το απαιτούμενο βασικό στελεχιακό δυναμικό. Διατίθεται επίσης στελεχιακό δυναμικό πέραν του βασικού. Για το επιπλέον προσωπικό όλων των γραφείων υποβάλλονται όλα τα απαραίτητα από την Προκήρυξη στοιχεία.

Όσον αφορά το βαθμό αποτελεσματικότητας της προτεινόμενης δομής του οργανογράμματος, αναγράφεται σαφής καθορισμός έργου για κάθε μέλος της Ομάδας Μελέτης στο Οργανόγραμμα.

**Βαθμολογία Κριτηρίου Κ4 = 95**

**Ε. ΚΡΙΤΗΡΙΟ 5ο ΤΕΧΝΙΚΗΣ ΠΡΟΣΦΟΡΑΣ (Βαθμός Κ5)**

Στο κριτήριο αυτό αξιολογείται η συνοχή της ομάδας μελέτης, βάσει των στοιχείων του άρθρου 20.2.ε.

Ακολουθεί η κρίση της Επιτροπής για το κριτήριο 5 και η αξιολόγηση του διαγωνιζόμενου.

**1.** Διαγωνιζόμενη ένωση με Α/Α 1

*(Μ. ΠΑΡΑΣΚΕΥΟΠΟΥΛΟΣ & ΣΥΝΕΡΓΑΤΕΣ ΣΥΜΒΟΥΛΟΙ ΜΗΧΑΝΙΚΟΙ Ε.Ε - Ροϊδάκης Αναστάσιος του Παναγιώτη)*

Όσον αφορά το βαθμό συνοχής της προτεινόμενης ομάδας, η σχέση συνεργασίας των μελών της ομάδας μελέτης, παρουσιάζεται σε Πίνακα και πιστοποιείται με υπεύθυνες δηλώσεις. Από τον Πίνακα προκύπτει ότι υπάρχει πολύ μεγάλος αριθμός προηγούμενων μελετών στον οποίο να έχουν συνεργαστεί τα μέλη της ομάδας μελέτης.

**Βαθμολογία Κριτηρίου Κ5 = 95**

**ΣΤ. ΚΡΙΤΗΡΙΟ 6ο ΤΕΧΝΙΚΗΣ ΠΡΟΣΦΟΡΑΣ (Βαθμός Κ6)**

Στο κριτήριο αυτό αξιολογείται η εμπειρία του συντονιστή, βάσει των στοιχείων του άρθρου 20.2.στ.

Ακολουθεί η κρίση της Επιτροπής για το κριτήριο 6 και η αξιολόγηση του διαγωνιζόμενου.

**1.** Διαγωνιζόμενη ένωση με Α/Α 1

*(Μ. ΠΑΡΑΣΚΕΥΟΠΟΥΛΟΣ & ΣΥΝΕΡΓΑΤΕΣ ΣΥΜΒΟΥΛΟΙ ΜΗΧΑΝΙΚΟΙ Ε.Ε - Ροϊδάκης Αναστάσιος του Παναγιώτη)*

Όσον αφορά την εμπειρία του συντονιστή, ο Συντονιστής έχει ασκήσει τα ίδια καθήκοντα σε πολύ μεγάλο αριθμό μελετών.

**Βαθμολογία Κριτηρίου Κ6 = 95**

Η συγκεντρωτική βαθμολογία της Τεχνικής Προσφοράς φαίνεται στον ακόλουθο Πίνακα.

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **α/α** | **ΣΥΜΠΡΑΤΤΟΝΤΑ ΓΡΑΦΕΙΑ ΜΕΛΕΤΩΝ** | **1ο** | **2ο** | **3ο** | **4ο** | **5ο** | **6ο** | **U Τ.Π.=σ1\*Κ1 + σ2\*Κ2+… +σ6\*Κ6** | **ΣΕΙΡΑ ΚΑΤΑΤΑΞΗΣ** |
|
|
| 1 | Μ. ΠΑΡΑΣΚΕΥΟΠΟΥΛΟΣ & ΣΥΝΕΡΓΑΤΕΣ ΣΥΜΒΟΥΛΟΙ ΜΗΧΑΝΙΚΟΙ Ε.Ε - ΡΟΪΔΑΚΗΣ ΑΝΑΣΤΑΣΙΟΣ ΤΟΥ ΠΑΝΑΓΙΩΤΗ | 95 | 95 | 95 | 95 | 95 | 95 | **95,00** | **1** |

Το μελετητικό σχήμα, γίνεται δεκτό για το επόμενο στάδιο του διαγωνισμού.

Η Επιτροπή στη συνέχεια αποσφράγισε και μονόγραψε την Οικονομική Προσφορά του διαγωνιζόμενου.

Αφού έκρινε ότι η Οικονομική Προσφορά είναι παραδεκτή, η Οικονομική Προσφορά, με τις αντίστοιχες βαθμολογίες των Τεχνικών Προσφορών και των Οικονομικών Προσφορών, καθώς και τον υπολογισμό της Συνολικής Βαθμολογίας (για τον προσδιορισμό της πλέον συμφέρουσας από οικονομική άποψη προσφοράς, βάσει της βέλτιστης σχέσης ποιότητας - τιμής), παρουσιάζονται στον παρακάτω πίνακα:

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **α/α** | **ΕΝΩΣΕΙΣ ΓΡΑΦΕΙΩΝ ΜΕΛΕΤΩΝ** | **1ο** | **2ο** | **3ο** | **4ο** | **5ο** | **6ο** | **U Τ.Π.=σ1\*Κ1 + σ2\*Κ2+… +σ6\*Κ6** | **ΟΠι** | **ΒΟΠι** | **U=UΤΠ\*80%**  **+UΟΠ\*20%** | **ΣΕΙΡΑ ΚΑΤΑΤΑΞΗΣ** |
|
|
| **1** | Μ. ΠΑΡΑΣΚΕΥΟΠΟΥΛΟΣ & ΣΥΝΕΡΓΑΤΕΣ ΣΥΜΒΟΥΛΟΙ ΜΗΧΑΝΙΚΟΙ Ε.Ε - ΡΟΪΔΑΚΗΣ ΑΝΑΣΤΑΣΙΟΣ ΤΟΥ ΠΑΝΑΓΙΩΤΗ | 95 | **95** | **95** | **95** | **95** | **95** | 95,00 | **16.501,00 €** | 21,17 | **80,23** | **1** |

Από τον παραπάνω πίνακα προκύπτει ότι η προσφορά της ένωσης **"Μ. Παρασκευόπουλος & Συνεργάτες Σύμβουλοι Μηχανικοί Ε.Ε. - ΡΟΪΔΑΚΗΣ ΑΝΑΣΤΑΣΙΟΣ ΤΟΥ ΠΑΝΑΓΙΩΤΗ"**, συγκεντρώνει τη μέγιστη σταθμισμένη βαθμολογία και άρα έχει την πλέον συμφέρουσα από οικονομική άποψη προσφορά βάσει βέλτιστης σχέσης ποιότητας –τιμής.

**Συνεπώς η Επιτροπή Διαγωνισμού εισηγείται την ανάθεση της μελέτης στην παραπάνω ένωση.**

Σήμερα 23-10-2017 η Επιτροπή Διαγωνισμού, ολοκλήρωσε τη σύνταξη του Πρακτικού Ι και ΙΙ, το οποίο υπεγράφη εις τριπλούν από όλα τα μέλη της.

Το παρόν πρακτικό, σύμφωνα με το άρθρο 4.6 της Διακήρυξης, αποστέλλεται στην Οικονομική Επιτροπή (Αναθέτουσα Αρχή) για έγκριση. Κατά της απόφασης έγκρισης του πρακτικού, η οποία θα πρέπει να κοινοποιηθεί με επιμέλεια της αναθέτουσας αρχής, χωρεί ένσταση κατά τα ειδικότερα οριζόμενα στο άρθρο 6 της Αναλυτικής Διακήρυξης.

Ακολούθησε διαλογική συζήτηση και στη συνέχεια ο κ. Πρόεδρος κάλεσε την Επιτροπή να αποφασίσει σχετικά.

**Η ΟΙΚΟΝΟΜΙΚΗ ΕΠΙΤΡΟΠΗ**

Αφού έλαβε υπόψη Τις διατάξεις των άρθρων 72 και 75 του Ν. 3852/2010 και το από 23-10-2017 πρακτικό Ι & ΙΙ της Επιτροπής διαγωνισμού και γενομένης ψηφοφορίας κατά την οποία ο κ. Κοσμάς ψήφισε Λευκό και ο κ. Παπαϊωάννου Όχι

**ΑΠΟΦΑΣΙΖΕΙ ΚΑΤΑ ΠΛΕΙΟΨΗΦΙΑ**

**Α.** Εγκρίνει σύμφωνα με το ιστορικό της παρούσης το από 23-10-2017 πρακτικό Ι & ΙΙ της επιτροπής διαγωνισμού και αναθέτει την εκπόνηση της μελέτης **: Οριστική μελέτη έργου δημιουργίας πολιτιστικών διαδρομών σύνδεσης αρχαιολογικών χώρων (Μικρό θέατρο, Κάστρο, Παρηγορήτισσα, Γεφύρι κ.α.)** στην ένωση γραφείων μελετών : **"Μ. Παρασκευόπουλος & Συνεργάτες Σύμβουλοι Μηχανικοί Ε.Ε. – Ροϊδάκης Αναστάσιος του Παναγιώτη"**, η οποία συγκεντρώνει τη μέγιστη σταθμισμένη βαθμολογία και άρα έχει την πλέον συμφέρουσα από οικονομική άποψη προσφορά βάσει βέλτιστης σχέσης ποιότητας –τιμής.

**Β.** Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθμό 550 /2017**

**Ο ΠΡΟΕΔΡΟΣ**

**ΟΙΚΟΝΟΜΙΚΗΣ ΕΠΙΤΡΟΠΗΣ**

***ΤΣΙΡΟΓΙΑΝΝΗΣ Κ. ΧΡΗΣΤΟΣ***

***Ακριβές Αντίγραφο***

*Άρτα αυθημερόν*

*Με εντολή Δημάρχου*

*Ο Υπάλληλος*

*Γεώργιος Κ. Ντεκουμές*