**ΑΝΑΡΤΗΤΕΑ ΣΤΟ ΔΙΑΔΙΚΤΥΟ**

**Αριθ. Απόφασης 547/2017**

**ΑΔΑ**: 7ΣΔΛΩΨΑ-ΠΞΞ



**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΡΤΑΣ**

**ΔΗΜΟΣ ΑΡΤΑΙΩΝ**

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ ΤΗΣ 47ο/2017 Της 25Ης ΟΚΤΩΒΡΙΟΥ 2017**

**ΣΥΝΕΔΡΙΑΣΗΣ ΤΗΣ ΟΙΚΟΝΟΜΙΚΗΣ ΕΠΙΤΡΟΠΗΣ ΤΟΥ ΔΗΜΟΥ ΑΡΤΑΙΩΝ**

**ΘΕΜΑ: ‘‘** **Απαλλαγή υπολόγου Βασιλάκη Βασίλειου για χρηματικό ένταλμα προπληρωμής που αφορά τέλη κυκλοφορία ’’**

Στην Άρτα, σήμερα, 25-10-2017 και ώρα 09:00 π.μ. στο Δημοτικό Κατάστημα του Δήμου Αρταίων συνήλθε σε συνεδρίαση η Οικονομική Επιτροπή του Δήμου Αρταίων, ύστερα από την αρ. **40369/20-10-2017** έγγραφη πρόσκληση, του Προέδρου της Οικονομικής Επιτροπής, που επιδόθηκε νόμιμα με αποδεικτικό στα μέλη, σύμφωνα με το άρθρο 75 παρ. 6 του Ν.3852/10.

Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω (7) μέλη:

|  |  |
| --- | --- |
| ΠΑΡΟΝΤΕΣ  1.Τσιρογιάννης Χρήστος  (Πρόεδρος)  2. Βλάχος Μιχαήλ  3. Σιαφάκας Χριστόφορος  4. Ζέρβας Κων/νος  5. Χαρακλιάς Κων/νος  6. Κοσμάς Ηλίας  7.Παπαϊωάννου Κων/νος | ΑΠΟΝΤΕΣ  1. Λιλής Γεώργιος  2. Βασιλάκη-Μητρογιώργου  Βικτωρία |

Στη συνεδρίαση παραβρέθηκαν ως ειδικώς προσκεκλημένοι Ο Γενικός Γραμματέας κ. Σερβετάς Ηλίας και οι υπάλληλοι του Δήμου Κίτσιου Βασιλική και Χασκής Δημήτριος. Καθήκοντα Γραμματέα Οικονομικής Επιτροπής εκτελεί ο Γεώργιος Ντεκουμές

Η επιτροπή ομόφωνα έκανε δεκτή πρόταση του Προέδρου της να συζητηθούν ( 8 ) έκτακτα θέματα μετά την συζήτηση του τακτικού θέματος.

Ο κ. Πρόεδρος εισηγούμενος το 2ο έκτακτο **Απαλλαγή υπολόγου Βασιλάκη Βασίλειου για χρηματικό ένταλμα προπληρωμής που αφορά τέλη κυκλοφορίας.** έθεσε υπόψη της Επιτροπής την εισήγηση της Υπηρεσίας η οποία αναφέρει τα εξής**:** Με το άρθρο 32, παρ.1 και 2 του Β.Δ. 17-5/15-6-59 (ΦΕΚ 114/59 τεύχος Α') ορίζεται ότι:

**«1.** Εντάλματα προπληρωμής, είς άς περιπτώσεις επιτρέπεται η έκδοσις τοιούτων υπό του νόμου, εκδίδονται επ' ονόματι μονίμου υπαλλήλου του δήμου. Ούτος καθίσταται υπόλογος οφείλων εντός της τακτής προθεσμίας να αποδώση λογαριασμόν της διαχειρίσεως των ληφθέντων χρημάτων, υποβάλλων τα κεκανονισμένα δικαιολογητικά και επιστρέφων το μη διατεθέν ποσόν.

Η προθεσμία αποδόσεως λογαριασμού ορίζεται δια της περί εκδόσεως του εντάλματος προπληρωμής αποφάσεως, ήτις δεν δύναται να είναι μεγαλυτέρα του τριμήνου και δέον να λήγη ένα τουλάχιστον μήνα προ της λήξεως του οικονομικού έτους.

**2.** Επί τη ητιολογημένη αιτήσει του υπολόγου δύναται ή κατά την προηγουμένην παράγραφον προθεσμία να παραταθή επί ένα εισέτι μήνα εν ουδεμία όμως περιπτώσει πέραν της λήξεως του οικονομικού έτους.»

Σύμφωνα με τα άρθρα 33 και 34 του Β.Δ. 17-5/15-6-59 (ΦΕΚ 114/59 τεύχος Α') ορίζεται ότι:

«**1**.Απαγορεύεται η χρησιμοποίησις των ληφθέντων χρημάτων δι' εντάλματος προπληρωμής δια δαπάνας άλλας ή τας δι' άς εξεδόθη η προκαταβολή.

**2.** Εν ουδεμία περιπτώσει επιτρέπεται η έκδοσις χρηματικού εντάλματος επ' ονόματι υπολόγου μη αποδώσαντος λογαριασμόν επί προηγουμένου εντάλματος προπληρωμής.»

Τέλος σύμφωνα με το άρθρο 37 του Β.Δ. 17-5/15-6-59 (ΦΕΚ 114/59 τεύχος Α') ορίζεται ότι:«Οι υπόλογοι οφείλουν ως προς την φύλαξιν και την εν γένει εξασφάλισιν των παρ’ αυτών διαχειριζομένων χρημάτων να καταβάλλουν την ην και τοις ιδίοις επιμέλειαν, ευθυνόμενοι δια πάσαν τυχόν επερχομένην απώλειαν ή μείωσιν των χρημάτων τούτων.

Εάν τα ποσά των ενταλμάτων δεν πρόκειται να χρησιμοποιηθούν αμέσως υπό των υπολόγων άμα τη εξοφλήσει των θα γίνηται κατάθεσις αυτών ή των μη χρησιμοποιηθέντων υπολοίπων εις την Εθνικήν Τράπεζαν της Ελλάδος ή εις το Ταχυδρομικόν Ταμιευτήριον, εφ'όσον λειτουργούν τοιαύτα εις την έδραν του δήμου. Οι υπόλογοι οφείλουν κατά την απόδοσιν του λογαριασμού να επισυνάψουν μετά των δικαιολογητικών και το βιβλιάριον της καταθέσεως και αναλήψεως Τραπέζης ή του Ταχυδρομικού Ταμιευτηρίου εν τω οποίω θα αναγράφωνται κεχωρισμένως πάσαι αι γενόμεναι καταθέσεις και αναλήψεις.»

Με την την υπ’ αριθμ. 47/2017 απόφαση της Οικονομικής Επιτροπής με την οποία έγινε έγκριση και διάθεση πιστώσεων και με την υπ’ αριθμ. 323/2017 απόφαση της Οικονομικής Επιτροπής εγκρίθηκε η έκδοση χρηματικών ενταλμάτων προπληρωμής συνολικού ποσού 2.133,00€, αναλυτικά ως εξής:

1)Με την υπ’ αριθμ. 323/2017 απόφαση της Οικονομικής Επιτροπής ορίστηκε υπόλογος ο Βασιλάκης Βασίλειος για την έκδοση χρηματικών ενταλμάτων προπληρωμής συνολικού ποσού 687,00€ σε βάρος του Κ.Α 30-6323 «Λοιπά τέλη κυκλοφορίας» και αφορά τα με αρίθμ ΜΕ 50728, ΜΕ 50738 , ΜΕ 110821 μηχανήματα.

Για το σκοπό αυτό εκδόθηκε το υπ’ αριθμ. Β1187/2017 χρηματικό ένταλμα προπληρωμής. Όπως προκύπτει από τα δικαιολογητικά που υπέβαλλε εμπρόθεσμα ο υπόλογος υπάλληλος, οι δαπάνες που πραγματοποιήθηκαν ανέρχονται στο ποσό των 687,00€.

2)Με την υπ’ αριθμ. 323/2017 απόφαση της Οικονομικής Επιτροπής ορίστηκε υπόλογος ο Βασιλάκης Βασίλειος για την έκδοση χρηματικών ενταλμάτων προπληρωμής συνολικού ποσού 225,00€ σε βάρος Κ.Α. 70-6323 του προϋπολογισμού έτους 2017 για πληρωμή Λοιπών τελών κυκλοφορίας και αφορά το αρίθμ. ΜΕ 120958 μηχάνημα.

Για το σκοπό αυτό εκδόθηκε το υπ’ αριθμ. Β1188/2017 χρηματικό ένταλμα προπληρωμής. Όπως προκύπτει από τα δικαιολογητικά που υπέβαλλε εμπρόθεσμα ο υπόλογος υπάλληλος, οι δαπάνες που πραγματοποιήθηκαν ανέρχονται στο ποσό των 225,00€.

3)Με την υπ’ αριθμ. 323/2017 απόφαση της Οικονομικής Επιτροπής ορίστηκε υπόλογος ο Βασιλάκης Βασίλειος για την έκδοση χρηματικών ενταλμάτων προπληρωμής συνολικού ποσού 1.221,00€ σε βάρος Κ.Α. 20-6323 του προϋπολογισμού έτους 2017 για πληρωμή Λοιπών τελών κυκλοφορίας και αφορά τα με αρίθμ μηχανήματα ΜΕ 120966, ΜΕ 72385, ΜΕ 50773, ΜΕ 120969,ΜΕ 90370, ΜΕ 95828, ΜΕ 120978.

Για το σκοπό αυτό εκδόθηκε το υπ’ αριθμ. Β1186/2017 χρηματικό ένταλμα προπληρωμής. Όπως προκύπτει από τα δικαιολογητικά που υπέβαλλε εμπρόθεσμα ο υπόλογος υπάλληλος, οι δαπάνες που πραγματοποιήθηκαν ανέρχονται στο ποσό των 1.221,00€.

Προκειμένου να γίνει απόδοση του λογαριασμού, ο υπόλογος υπάλληλος του Δήμου έχει υποβάλλει στην Οικονομική Επιτροπή όλα τα απαραίτητα δικαιολογητικά τα οποία λειτουργούν ως αποδεικτικά για την κίνηση των πληρωμών και τα οποία επισυνάπτονται και αποτελούν αναπόσπαστο μέρος της παρούσας απόφασης.

Για τους παραπάνω λόγους, σας καλώ να ελέγξουμε τα στοιχεία που έχουν υποβληθεί από τον, ανωτέρω υπάλληλο σχετικά με την απόδοση του λογαριασμού και στη συνέχεια να προβούμε στην απαλλαγή του από υπολόγους της διαχείρισης των αντίστοιχων ποσών, εφόσον εγκριθεί η απόδοση του λογαριασμού.

Λαμβάνοντας υπόψη :

* τα άρθρα 32,33,34 και 37 του Β.Δ. 17-5/15-6-59 (ΦΕΚ 114/59 τεύχος Α')
* την υπ’ αριθμ. 47/2017 απόφαση της Οικονομικής Επιτροπής με την οποία έγινε έγκριση και διάθεση πιστώσεων και την 323/2017 απόφαση της Οικονομικής Επιτροπής με την οποία ορίστηκε υπόλογος, για την έκδοση των σχετικών χρηματικών εντάλματων προπληρωμής συνολικού ποσού 2.133,00€, ο υπάλληλος του Δήμου Βασιλάκης Βασίλειος . Τα υπ’ αριθμ Β1186, Β 1187, Β1188 χρηματικά εντάλματα προπληρωμής έτους 2017 που εκδόθηκαν για το σκοπό αυτό.
* τα δικαιολογητικά τα οποία κατέθεσε εμπρόθεσμα ο υπόλογος υπάλληλος για την απόδοση του λογαριασμού

**εισηγούμαστε**

1. Την έγκριση απόδοσης λογαριασμού έτσι όπως υποβλήθηκε από τον υπόλογο υπάλληλο μαζί με τα σχετικά δικαιολογητικά τα οποία επισυνάπτονται και αποτελούν αναπόσπαστο μέρος της παρούσας απόφασης

2. Την απαλλαγή του υπαλλήλου του Δήμου Βασιλάκη Βασίλειο από υπόλογο των ποσών τα οποία είχαν διατεθεί για πληρωμή τελών κυκλοφορίας.

**Η ΟΙΚΟΝΟΜΙΚΗ ΕΠΙΤΡΟΠΗ**

Μετά από διαλογική συζήτηση αφού έλαβε υπόψη τα διατάξεις του άρθρου 172 του Ν. 3463/2006, άρθρο 72 Ν. 3852/2010, των άρθρων 32,33,34 και 37 του ΒΔ 17/5-15/6/1959, την αρ. 229/2017 απόφαση της Οικονομικής Επιτροπής και τα δικαιολογητικά που υπέβαλαν οι υπάλληλοι

**ΑΠΟΦΑΣΙΖΕΙ ΟΜΟΦΩΝΑ**

**Α.** Την έγκριση απόδοσης λογαριασμού έτσι όπως υποβλήθηκε από τον υπόλογο υπάλληλο μαζί με τα σχετικά δικαιολογητικά τα οποία επισυνάπτονται και αποτελούν αναπόσπαστο μέρος της παρούσας απόφασης.

**Β.** Την απαλλαγή του υπαλλήλου του Δήμου Βασιλάκη Βασίλειο από υπόλογο των ποσών τα οποία είχαν διατεθεί για πληρωμή τελών κυκλοφορίας

**Γ.** Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθμό 547/2017**

**Ο ΠΡΟΕΔΡΟΣ**

**ΟΙΚΟΝΟΜΙΚΗΣ ΕΠΙΤΡΟΠΗΣ**

***ΤΣΙΡΟΓΙΑΝΝΗΣ ΧΡΗΣΤΟΣ***

***Ακριβές Αντίγραφο***

*Άρτα αυθημερόν*

*Με εντολή Δημάρχου*

*Ο Υπάλληλος*

*Γεώργιος Κ. Ντεκουμές*