**ΑΝΑΡΤΗΤΕΑ ΣΤΟ ΔΙΑΔΙΚΤΥΟ**

**Αριθ. Απόφασης548 /2017**

**ΑΔΑ**: 6ΝΨΩΩΨΑ-ΙΙΖ



**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΡΤΑΣ**

**ΔΗΜΟΣ ΑΡΤΑΙΩΝ**

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ ΤΗΣ 47ο/2017 Της 25Ης ΟΚΤΩΒΡΙΟΥ 2017**

**ΣΥΝΕΔΡΙΑΣΗΣ ΤΗΣ ΟΙΚΟΝΟΜΙΚΗΣ ΕΠΙΤΡΟΠΗΣ ΤΟΥ ΔΗΜΟΥ ΑΡΤΑΙΩΝ**

**ΘΕΜΑ: ‘‘** **Έγκριση ή μη πρακτικού διαπραγμάτευσης για την προμήθεια: Προμήθεια εξοπλισμού για την ανάπτυξη των κοινωνικών δομών του Δήμου Αρταίων (ομάδες ΣΤ,Ζ,Η,Θ,Ι, Κ1 και Κ6)**  **’’**

Στην Άρτα, σήμερα, 25-10-2017 και ώρα 09:00 π.μ. στο Δημοτικό Κατάστημα του Δήμου Αρταίων συνήλθε σε συνεδρίαση η Οικονομική Επιτροπή του Δήμου Αρταίων, ύστερα από την αρ. **40369/20-10-2017** έγγραφη πρόσκληση, του Προέδρου της Οικονομικής Επιτροπής, που επιδόθηκε νόμιμα με αποδεικτικό στα μέλη, σύμφωνα με το άρθρο 75 παρ. 6 του Ν.3852/10.

Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω (7) μέλη:

|  |  |
| --- | --- |
| ΠΑΡΟΝΤΕΣ  1.Τσιρογιάννης Χρήστος  (Πρόεδρος)  2. Βλάχος Μιχαήλ  3. Σιαφάκας Χριστόφορος  4. Ζέρβας Κων/νος  5. Χαρακλιάς Κων/νος  6. Κοσμάς Ηλίας  7.Παπαϊωάννου Κων/νος | ΑΠΟΝΤΕΣ  1. Λιλής Γεώργιος  2. Βασιλάκη-Μητρογιώργου  Βικτωρία |

Στη συνεδρίαση παραβρέθηκαν ως ειδικώς προσκεκλημένοι Ο Γενικός Γραμματέας κ. Σερβετάς Ηλίας και οι υπάλληλοι του Δήμου Κίτσιου Βασιλική και Χασκής Δημήτριος. Καθήκοντα Γραμματέα Οικονομικής Επιτροπής εκτελεί ο Γεώργιος Ντεκουμές

Η επιτροπή ομόφωνα έκανε δεκτή πρόταση του Προέδρου της να συζητηθούν ( 8 ) έκτακτα θέματα μετά την συζήτηση του τακτικού θέματος.

Ο κ. Πρόεδρος εισηγούμενος το 3ο έκτακτο θέμα: **Έγκριση ή μη πρακτικού διαπραγμάτευσης για την προμήθεια: Προμήθεια εξοπλισμού για την ανάπτυξη των κοινωνικών δομών του Δήμου Αρταίων( ομάδες ΣΤ,Ζ,Η,Θ,Ι, Κ1 και Κ6)** έθεσε υπόψη της επιτροπής το από 12-10-2017 πρακτικό της επιτροπής διαγωνισμού το οποίο έχει ως εξής: Στην Άρτα και στο δημοτικό κατάστημα του Δήμου Αρταίων, στις **12 Οκτωβρίου 2017**, ημέρα **Πέμπτη** και ώρα **10:00**, συνήλθε σε τακτική συνεδρίαση η οριζόμενη από την αριθ. 389/2016 Απόφαση της Οικονομικής Επιτροπής του Δήμου Αρταίων (ΑΔΑ:67ΙΤΩΨΑ-ΖΥ6) για τον ορισμό επιτροπής διενέργειας διαγωνισμού και αξιολόγησης αποτελεσμάτων προμηθειών του Δήμου (πλην Τεχνικής Υπηρεσίας) έτους 2017, αποτελούμενη από τους :

1) Σαπρίκη Ελευθέριο (πρόεδρο)

2) Παλιούρα Ζωή (μέλος)

3) Μάκη Βέρα (μέλος)

προκειμένου να προβεί στον έλεγχο των προσφορών **μέρους** του ανοικτού ηλεκτρονικού διαγωνισμού για την Προμήθεια Εξοπλισμού Για Την Ανάπτυξη των Κοινωνικών Δομών του Δήμου Αρταίων, βάσει της 30801/14.08.2017 Διακήρυξης του Δήμου Αρταίων - και συγκεκριμένα του Κοινωνικού Παντοπωλείου – Δομής Παροχής Συσσιτίου & Κοινωνικού Φαρμακείου με σφραγισμένες προσφορές και κριτήριο κατακύρωσης την πλέον συμφέρουσα από οικονομική άποψη προσφορά αποκλειστικά βάσει της τιμής (χαμηλότερη τιμή) συνολικού προϋπολογισμού (για όλες τις ομάδες) 77.345,00 € συμπεριλαμβανομένου του ΦΠΑ – **και συγκεκριμένα για τις Ομάδες**:

* **Ομάδα Ε – Εξοπλισμός Πληροφορικής (α/α 45013 ΕΣΗΔΗΣ)**
* **Ομάδα ΣΤ - Εξοπλισμός Κοινωνικού Παντοπωλείου (α/α 45014 ΕΣΗΔΗΣ)**
* **Ομάδα Ζ – Εξοπλισμός Αποθήκευσης Κοινωνικού Παντοπωλείου (α/α 45015 ΕΣΗΔΗΣ)**
* **Ομάδα Η – Πλήρες Σύστημα Απαγωγής Καυσαερίων (α/α 45016 ΕΣΗΔΗΣ)**
* **Ομάδα Θ – Σύστημα Πυρόσβεσης (α/α 45017 ΕΣΗΔΗΣ)**
* **Ομάδα Ι – Σύστημα Συναγερμού (α/α 45018 ΕΣΗΔΗΣ) και**
* **Ομάδα Κ – Λοιπός Εξοπλισμός (α/α 45019 ΕΣΗΔΗΣ)**

**που διεξάγεται με προσφυγή στη διαδικασία της διαπραγμάτευσης χωρίς προηγούμενη δημοσίευση,** κατόπιν της 477/2017 Απόφασης της Οικονομικής Επιτροπής του Δήμου Αρταίων και της 521/2017 Απόφασης του Δημοτικού Συμβουλίου του Δήμου Αρταίων σύμφωνα με την οποία εγκρίθηκε η προμνημονευθείσα Απόφαση της Οικονομικής Επιτροπής και η προσφυγή στη διαδικασία της διαπραγμάτευσης χωρίς δημοσίευση και χωρίς τροποποίηση των όρων της διακήρυξης για την ανάθεση της προμήθειας των τμημάτων του εξοπλισμού των κοινωνικών δομών του Δήμου Αρταίων για τα οποία δεν υπήρξε αποτέλεσμα κατά τη διαδικασία του ανοικτού ηλεκτρονικού διαγωνισμού, ο οποίος **συνολικά** αφορούσε τις κάτωθι ομάδες:

|  |  |  |  |
| --- | --- | --- | --- |
| **ΕΙΔΟΣ ΥΛΙΚΟΥ** | **ΣΥΝΟΛΟ ΟΜΑΔΑΣ (ΧΩΡΙΣ ΦΠΑ)** | **ΦΠΑ 24%** | **ΣΥΝΟΛΙΚΗ ΔΑΠΑΝΗ** |
| **ΟΜΑΔΑ Α: ΕΠΑΓΓΕΛΜΑΤΙΚΟΣ ΕΞΟΠΛΙΣΜΟΣ** (CPV 39314000-6) | 27.356,00 | 6.565,44 | 33.921,44 |
| **ΟΜΑΔΑ Β: ΛΟΙΠΕΣ ΗΛΕΚΤΡΙΚΕΣ ΣΥΣΚΕΥΕΣ** (CPV 39710000-2) | 5.228,00 | 1.254,72 | 6.482,72 |
| **ΟΜΑΔΑ Γ: ΕΞΟΠΛΙΣΜΟΣ ΕΣΤΙΑΣΗΣ** (CPV 39221000-7) | 5.765,00 | 1.383,60 | 7.148,60 |
| **ΟΜΑΔΑ Δ: ΕΠΙΠΛΑ** (CPV 39000000-2) | 2.547,50 | 611,40 | 3.158,90 |
| **ΟΜΑΔΑ Ε: ΕΞΟΠΛΙΣΜΟΣ ΠΛΗΡΟΦΟΡΙΚΗΣ** (CPV 30000000-9) | 3.211,00 | 770,64 | 3.981,64 |
| **ΟΜΑΔΑ ΣΤ: ΕΞΟΠΛΙΣΜΟΣ ΚΟΙΝΩΝΙΚΟΥ ΦΑΡΜΑΚΕΙΟΥ** (CPVS 39173000-5, 33680000-0, 33123100-9, 44423220-9, 42923110-6) | 3.804,00 | 912,96 | 4.716,96 |
| **ΟΜΑΔΑ Ζ: ΕΞΟΠΛΙΣΜΟΣ ΑΠΟΘΗΚΕΥΣΗΣ ΚΟΙΝΩΝΙΚΟΥ ΠΑΝΤΟΠΩΛΕΙΟΥ** (CPV 39151100-6) | 6.471,00 | 1.553,04 | 8.024,04 |
| **OMAΔΑ Η: ΠΛΗΡΕΣ ΣΥΣΤΗΜΑ ΑΠΑΓΩΓΗΣ ΚΑΥΣΑΕΡΙΩΝ** (CPV 42521000-4) | 3.884,00 | 932,16 | 4.816,16 |
| **ΟΜΑΔΑ Θ. ΣΥΣΤΗΜΑ ΠΥΡΟΣΒΕΣΗΣ** (CPV 35111500-0) | 1.137,00 | 272,88 | 1.409,88 |
| **ΟΜΑΔΑ Ι:** **ΣΥΣΤΗΜΑ ΣΥΝΑΓΕΡΜΟΥ** (CPV 35121700-5) | 581,00 | 139,44 | 720,44 |
| **ΟΜΑΔΑ Κ: ΛΟΙΠΟΣ ΕΞΟΠΛΙΣΜΟΣ** (CPVS 39515410-2, 44176000-4, 34928471-0, 33196200-2) | 2.389,50 | 573,48 | 2.962,98 |
| ΓΕΝΙΚΟ ΣΥΝΟΛΟ | 62.374,00 | 14.969,76 | 77.343,76 |
| Ποσό στρογγυλοποίησης |  |  | 1,24 |
| **ΤΕΛΙΚΟ ΣΥΝΟΛΟ** |  |  | **77.345,00** |

Η επιτροπή, αφού έλαβε υπ’ όψη της τις ανωτέρω αποφάσεις, την 30801/14.08.2017 Διακήρυξη του Δήμου Αρταίων και τις διατάξεις του Ν. 4412/2016, σύμφωνα με τις οποίες διεξάγεται η διαδικασία της διαπραγμάτευσης χωρίς προηγούμενη δημοσίευση για μέρος του συγκεκριμένου διαγωνισμού, σημειώνει τα εξής:

Ο διαγωνισμός της προαναφερόμενης διακήρυξης για τις Ομάδες Ε ως Κ διεξάγεται με τη διαδικασία της διαπραγμάτευσης χωρίς προηγούμενη δημοσίευση και η κατάθεση των προσφορών, σύμφωνα με την αρ. πρωτ. 36819/27.09.2017 Ανακοίνωση του Δήμου Αρταίων, που αναρτήθηκε στην επίσημη ιστοσελίδα του Δήμου, είχε καταληκτική ημερομηνία την **Πέμπτη, 12 Οκτωβρίου 2017 και ώρα 10:30.**

Κατά την ανωτέρω ημερομηνία, η επιτροπή διαπίστωσε ότι είχαν υποβληθεί εμπρόθεσμα οι εξής προσφορές από τους κάτωθι ενδιαφερόμενους και για τις αντίστοιχες ομάδες:

|  |  |  |  |  |
| --- | --- | --- | --- | --- |
| **Α/Α** | **ΕΠΩΝΥΜΙΑ ή ΟΝΟΜ/ΝΥΜΟ ΥΠΟΨΗΦΙΟΥ** | **ΕΚΠΡΟΣΩΠΟΣ ΕΠΙΧΕΙΡΗΣΗΣ** | **Αρ. πρωτ. προσφοράς σε έντυπη μορφή** | **ΟΜΑΔΕΣ** |
| 1 | Εντύπωσις ΙΚΕ –  Γραφικές Τέχνες – Διαφήμιση  (Περιφ. Οδός Άρτας) | Φώτης Μάνθος (εταίρος & διευθύνων σύμβουλος | 39052/12.10.2017 | Μέρος Ομάδας Κ |
| 2 | Northwest Strategic Management Μονοπρ/πη ΙΚΕ  (Περιφ. Οδός Άρτας) | Νικόλαος Κέφης (Πρόεδρος & διευθύνων σύμβουλος | 39053/12.10.2017 | Μέρος Ομάδας Κ |
| 3 | Epirus Ο.Ε. Συστημάτων Πληροφορικής Επικοινωνιών & Υψηλής Τεχνολογίας  (Υπ/στημα: Βας. Πύρρου 36 – Άρτα) | Μαγκούτης Δημήτριος (διευθύνων σύμβουλος) | 39079/12.10.2017 | Ομάδα Ε |

Η επιτροπή εξέτασε τα εξωτερικά στοιχεία των φακέλων (σφράγιση, πληρότητα αναγραφόμενων στοιχείων επί των φακέλων ως αυτά περιγράφονται στην αρ. πρωτ. 36819/27.09.2017 Ανακοίνωση του Δήμου Αρταίων), ανέγραψε επί των φακέλων προσφορών τον αύξοντα αριθμό τους και τους μονόγραψε, αποσφράγισε τους φακέλους και έλεγξε, μονόγραψε και αποσφράγισε τους υποφακέλους ΔΙΚΑΙΟΛΟΓΗΤΙΚΑ ΣΥΜΜΕΤΟΧΗΣ και ΤΕΧΝΙΚΗ ΠΡΟΣΦΟΡΑ, κατέγραψε τα δικαιολογητικά συμμετοχής και έλεγξε ότι περιέχουν τα οριζόμενα στο άρθρο 2.4.3 της ως άνω Διακήρυξης και τα δικαιολογητικά της τεχνικής προσφοράς ότι περιείχαν τα οριζόμενα στο άρθρο 94 παρ. 4 του ν. 4412/2016, τα οποία επίσης μονογράφησαν από όλα τα μέλη ανά φύλλο και η επιτροπή ανακοίνωσε τα επιμέρους στοιχεία τους όπως φαίνεται στον παρακάτω πίνακα:

|  |  |  |
| --- | --- | --- |
| **Α/Α** | **ΕΠΩΝΥΜΙΑ ή ΟΝΟΜ/ΝΥΜΟ ΥΠΟΨΗΦΙΟΥ** | **Προσκομισθέντα Δικαιολογητικά** |
| 1 | Εντύπωσις ΙΚΕ –  Γραφικές Τέχνες – Διαφήμιση | 1. Το απαραίτητο της παρ. 2.4.3.1. της Διακήρυξης **Τ.Ε.Υ.Δ.** μονογραμμένο ανά φύλλο. |
| 2. Η απαραίτητη της παρ. 2.4.3.1. της Διακήρυξης **εγγύηση συμμετοχής** (Γραμμάτιο Σύστασης Παρακαταθήκης Νο 405/05.09.2017 του Γραφείου Παρακαταθηκών Άρτας) ύψους 44,39 €, που αντιστοιχεί στο 2% της εκτιμώμενης αξίας των ειδών Κ2, Κ3, Κ4 & Κ5 της Ομάδας Κ, και είναι σύμφωνο με την παρ. 2.2.2. της Διακήρυξης. Η εγγύηση συμμετοχής ελέγχθηκε, σύμφωνα με την παρ. 2.1.5. της Διακήρυξης, και επιβεβαιώθηκε η εγκυρότητά της με το αρ. πρωτ. 15760/17.10.2017 (αρ. πρωτ. 39756/17.10.2017 Δήμου Αρταίων) έγγραφο του Γραφείου παρακαταθηκών Άρτας. |
| 3. Οι απαραίτητες της παρ. 2.4.3.2 της Διακήρυξης **Τεχνικές Προδιαγραφές** για μέρος τις Ομάδας Κ (Κ2, Κ3, Κ4, Κ5), που είναι σύμφωνες με τους όρους της Διακήρυξης. |
| 2 | Northwest Strategic Management Μονοπρ/πη ΙΚΕ | 1. Το απαραίτητο της παρ. 2.4.3.1. της Διακήρυξης **Τ.Ε.Υ.Δ. το οποίο δεν είναι μονογραμμένο ανά φύλλο.** |
| 2. Δεν προσκομίστηκε η απαραίτητη της παρ. 2.4.3.1. της Διακήρυξης **εγγύηση συμμετοχής** . |
| 3. Οι απαραίτητες της παρ. 2.4.3.2 της Διακήρυξης **Τεχνικές Προδιαγραφές** για μέρος τις Ομάδας Κ (Κ2, Κ3, Κ4, Κ5), που είναι σύμφωνες με τους όρους της Διακήρυξης. |
| 3 | Epirus Ο.Ε. Συστημάτων Πληροφορικής Επικοινωνιών & Υψηλής Τεχνολογίας | 1. Το απαραίτητο της παρ. 2.4.3.1. της Διακήρυξης **Τ.Ε.Υ.Δ.** μονογραμμένο ανά φύλλο. |
| 2. Η απαραίτητη της παρ. 2.4.3.1. της Διακήρυξης **εγγύηση συμμετοχής** (Γραμμάτιο Σύστασης Παρακαταθήκης Νο 527/05.09.2017 του Γραφείου Παρακαταθηκών Άρτας) ύψους 64,22 €, που αντιστοιχεί στο 2% της εκτιμώμενης αξίας των ειδών της Ομάδας Ε και είναι σύμφωνο με την παρ. 2.2.2. της Διακήρυξης. Η εγγύηση συμμετοχής ελέγχθηκε, σύμφωνα με την παρ. 2.1.5. της Διακήρυξης, και επιβεβαιώθηκε η εγκυρότητά της με το αρ. πρωτ. 15760/17.10.2017 (αρ. πρωτ. 39756/17.10.2017 Δήμου Αρταίων) έγγραφο του Γραφείου παρακαταθηκών Άρτας. |
| 3. Οι απαραίτητες της παρ. 2.4.3.2 της Διακήρυξης **Τεχνικές Προδιαγραφές** για την Ομάδα Ε, που είναι σύμφωνες με τους όρους της Διακήρυξης. |

Από την εξέταση των ως άνω δικαιολογητικών η Επιτροπή διενέργειας διαγωνισμού και αξιολόγησης αποτελεσμάτων προμηθειών του Δήμου (πλην Τεχνικής Υπηρεσίας) έτους 2017 διαπίστωσε τα παρακάτω:

Η υποψήφια προμηθεύτρια εταιρεία **Εντύπωσις ΙΚΕ – Γραφικές Τέχνες – Διαφήμιση** **κατέθεσε όλα τα απαραίτητα δικαιολογητικά** της παρ. 2.4.3 και 2.4.4 της Διακήρυξης **για μέρος της Ομάδας Κ - Λοιπός Εξοπλισμός** και **ελέγχθηκε η εγγύηση συμμετοχής** της ως προς την εγκυρότητά της, ως αναλύεται στον ανωτέρω πίνακα. Οι τεχνικές προδιαγραφές αφορούν μέρος της Ομάδας Κ (Κ2, Κ3, Κ4 & Κ5) που, κατ’ εξαίρεση, επιτρέπεται βάσει της περ. (γ) της παρ. 2.2.3.3. της Διακήρυξης για τη συγκεκριμένη ομάδα.

Η υποψήφια προμηθεύτρια εταιρεία **Northwest Strategic Management Μονοπρόσωπη ΙΚΕ** υπέβαλε ΤΕΥΔ το οποίο δεν είναι μονογραμμένο ανά φύλλο, όπως ορίζεται με την παρ. 6 του άρθρου 96 του ν. 4412/2016, έλλειψη η οποία τυγχάνει θεραπευτέα σύμφωνα με τις διατάξεις της παρ. 2 του άρθρου 102 του ν.4412/2016. Επίσης, η αρ. πρωτ. 39053/12.10.2017 Προσφορά δεν περιέχει τους τρεις (3) υποφακέλλους, όπως αυτοί αναλύονται στην αρ. πρωτ. 36819/27.09.2017 Ανακοίνωση του Δήμου Αρταίων (α. ΔΙΚΑΙΟΛΟΓΗΤΙΚΑ ΣΥΜΜΕΤΟΧΗΣ, β. ΤΕΧΝΙΚΗ ΠΡΟΣΦΟΡΑ & γ. ΟΙΚΟΝΟΜΙΚΗ ΠΡΟΣΦΟΡΑ) αλλά οι υποφάκελλοι (α) και (β) συμπεριελήφθησαν σε έναν (1) ενιαίο υποφάκελλο ως «ΔΙΚΑΙΟΛΟΓΗΤΙΚΑ ΣΥΜΜΕΤΟΧΗΣ-ΤΕΧΝΙΚΗ ΠΡΟΣΦΟΡΑ». Κυρίως δε, η συγκεκριμένη υποψήφια προμηθεύτρια εταιρεία δεν κατέθεσε, επίσης, όλα τα απαραίτητα δικαιολογητικά της παρ. 2.4.3 και 2.4.4 της Διακήρυξης. Συγκεκριμένα, **δεν κατέθεσε την απαραίτητη εγγύηση συμμετοχής** **βάσει της περ. (γ) παρ. 2.4.3** της Διακήρυξης **για μέρος της Ομάδας Κ -– Λοιπός Εξοπλισμός**, σύμφωνα με το άρθρο 72 του ν.4412/2016 και τις παρ. 2.1.5 και 2.2.2 της Διακήρυξης. Σύμφωνα με την παρ. 2.4.6 της Διακήρυξης, **η αναθέτουσα αρχή απορρίπτει σε κάθε περίπτωση προσφορά η οποία, μεταξύ άλλων, δεν υποβλήθηκε εμπρόθεσμα με τον τρόπο και με το περιεχόμενο της παρ. 2.4.3** (περιεχόμενο φακέλων δικαιολογητικών συμμετοχής, τεχνικής προσφοράς).

Η υποψήφια προμηθεύτρια εταιρεία **Epirus Ο.Ε. Συστημάτων Πληροφορικής Επικοινωνιών & Υψηλής Τεχνολογίας** **κατέθεσε όλα τα απαραίτητα δικαιολογητικά** της παρ. 2.4.3 και 2.4.4 της Διακήρυξης **για την Ομάδα Ε – Εξοπλισμός Πληροφορικής** και **ελέγχθηκε η εγγύηση συμμετοχής της** ως προς την εγκυρότητά της, ως αναλύεται στον ανωτέρω πίνακα. Οι τεχνικές προδιαγραφές για την Ομάδα Ε καλύπτουν, και σε ορισμένα χαρακτηριστικά υπερκαλύπτουν, τις ελάχιστες απαιτούμενες προδιαγραφές της διακήρυξης καθώς και τα είδη του εξοπλισμού και τις ποσότητές του, όπως αυτά αναφέρονται στον ενδεικτικό προϋπολογισμό της Διακήρυξης (σελ. 61).

Στη συνέχεια, η επιτροπή, βάσει της παρ. 2 του άρθρου 100 του ν.4412/2016, δεν αποσφράγισε τις ΟΙΚΟΝΟΜΙΚΕΣ ΠΡΟΣΦΟΡΕΣ των υποψηφίων αλλά τις μονόγραψε και τις σφράγισε σε νέο φάκελο ο οποίος επίσης σφραγίστηκε και υπογράφτηκε από όλα τα μέλη της επιτροπής, προκειμένου να φυλαχτεί και να αποσφραγισθεί την ημερομηνία και ώρα που θα οριστεί από την πρόσκληση για την αποσφράγιση των οικονομικών προσφορών.

**Για τις υπόλοιπες ομάδες του διαγωνισμού,** με προσφυγή στη διαδικασία της διαπραγμάτευσης χωρίς προηγούμενη δημοσίευση, ήτοι:

ΟΜΑΔΑ ΣΤ – Εξοπλισμός Κοινωνικού Φαρμακείου,

ΟΜΑΔΑ Ζ – Εξοπλισμός Αποθήκευσης Κοινωνικού Παντοπωλείου,

ΟΜΑΔΑ Η – Πλήρες Σύστημα Απαγωγής Καυσαερίων,

ΟΜΑΔΑ Θ – Σύστημα Πυρόσβεσης,

ΟΜΑΔΑ Ι – Σύστημα Συναγερμού και

ΜΕΡΟΣ ΤΗΣ ΟΜΑΔΑΣ Κ – Λοιπός Εξοπλισμός (ΕΙΔΗ Κ1 & Κ6)

με προϋπολογισμό ομάδων και ειδών συνολικού ύψους δέκα έξι χιλιάδων και σαράντα επτά ευρώ (16.047,00€) χωρίς ΦΠΑ **δεν κατατέθηκαν καθόλου προσφορές**.

Σύμφωνα με τις παρ. 1, 2 και 3 του άρθρου 118 («Απευθείας Ανάθεση») του Ν. 4412/2016,

«*1. Προσφυγή στη διαδικασία της απευθείας ανάθεσης επιτρέπεται όταν η εκτιμώμενη αξία της σύμβασης, χωρίς ΦΠΑ, είναι ίση ή κατώτερη από το ποσό των είκοσι χιλιάδων (20.000) ευρώ.*

*2. Η απευθείας ανάθεση διενεργείται από τις αρμόδιες υπηρεσίες της αναθέτουσας αρχής, χωρίς να απαιτείται η συγκρότηση συλλογικού οργάνου για το σκοπό αυτόν.*

*3. Μετά την έκδοση της απόφασης απευθείας ανάθεσης, η αναθέτουσα αρχή δημοσιεύει αυτή στο ΚΗΜΔΗΣ, σύμφωνα με το άρθρο 66. Η απόφαση ανάθεσης περιέχει κατ' ελάχιστο:*

*α) την επωνυμία και τα στοιχεία επικοινωνίας της αναθέτουσας αρχής,*

*β) περιγραφή του αντικειμένου της σύμβασης και της αξίας της,*

*γ) όνομα και στοιχεία επικοινωνίας του οικονομικού φορέα στον οποίο ανατίθεται η σύμβαση,*

*δ) κάθε άλλη πληροφορία που η αναθέτουσα αρχή κρίνει απαραίτητη*

*4. ………………»*

Σύμφωνα δε με τα διαλαμβανόμενα στην 208/2016 Πράξη του Κλιμακίου Προληπτικού Ελέγχου Δαπανών στο Ζ΄ Τμήμα του Ελεγκτικού Συνεδρίου, ενόψει και των αρχών της λογοδοσίας και της υπευθυνότητας, οι οποίες διέπουν τη δράση και των φορέων της Τοπικής Αυτοδιοίκησης, η αιτιολογία της απόφασης του αρμοδίου οργάνου περί προσφυγής στην εξαιρετική διαδικασία της απευθείας ανάθεσης σε τρίτο ιδιώτη εργασιών του φορέα δεν νοείται να περιορίζεται μόνο στην διαπίστωση ότι η συμβατική αξία των επίμαχων εργασιών δεν υπερβαίνει το εκάστοτε οριζόμενο  όριο  της  απευθείας  ανάθεσης. Αντίθετα,  πρέπει  να  διαλαμβάνει τα αναγκαία εκείνα στοιχεία που διαφοροποιούν τις υπό ανάθεση εργασίες από άλλες παρεμφερείς εργασίες, η εκτέλεση των οποίων κρίνεται αναγκαία εντός του αυτού χρονικού διαστήματος.

Εν προκειμένω, η διαγωνιστική διαδικασία για την προμήθεια των ειδών των Ομάδων με α/α ΕΣΗΔΗΣ 45013 (ΟΜΑΔΑ Ε – Εξοπλισμός Πληροφορικής), 45014 (ΟΜΑΔΑ ΣΤ – Εξοπλισμός Κοινωνικού Φαρμακείου), 45015 (ΟΜΑΔΑ Ζ – Εξοπλισμός Αποθήκευσης Κοινωνικού Παντοπωλείου), 45016 (ΟΜΑΔΑ Η – Πλήρες Σύστημα Απαγωγής Καυσαερίων), 45017 (ΟΜΑΔΑ Θ – Σύστημα Πυρόσβεσης), 45018 (ΟΜΑΔΑ Ι – Σύστημα Συναγερμού) και 45019 (ΟΜΑΔΑ Κ – Λοιπός Εξοπλισμός) ξεκίνησε, βάσει της 30801/14.08.2017 Διακήρυξης του Δήμου Αρταίων, με ανοικτό ηλεκτρονικό διαγωνισμό για την Προμήθεια Εξοπλισμού Για Την Ανάπτυξη των Κοινωνικών Δομών του Δήμου Αρταίων και συγκεκριμένα του Κοινωνικού Παντοπωλείου – Δομής Παροχής Συσσιτίου & Κοινωνικού Φαρμακείου, ο οποίος κατέστη άγονος.

Κατόπιν του Πρακτικού της 12ης Σεπτεμβρίου 2017 (1ο) της Επιτροπής, την 477/2017 Απόφαση – Εισήγηση της Οικονομικής Επιτροπής του Δήμου Αρταίων προς το Δημοτικό Συμβούλιο και την 521/2017 Απόφαση του Δημοτικού Συμβουλίου εγκρίθηκε η προσφυγή στην διαδικασία της διαπραγμάτευσης χωρίς δημοσίευση και χωρίς τροποποίηση των όρων της διακήρυξης, για την ανάθεση της προμήθειας των τμημάτων του εξοπλισμού των κοινωνικών δομών του Δήμου Αρταίων, για τα οποία δεν υπήρξε αποτέλεσμα κατά την διαδικασία του ανοικτού (ηλεκτρονικού) διαγωνισμού, η οποία, επίσης, κατέστη άγονη και δεν υποβλήθηκαν σχετικές προσφορές..

Η προμήθεια, όμως, των ειδών των Ομάδων , ΣΤ, Ζ, Η, Θ, Ι και μέρους της Ομάδας Κ, για τις οποίες δεν υποβλήθηκε καμία προσφορά μέσω της διαδικασίας της διαπραγμάτευσης χωρίς δημοσίευση, συνδέεται με τη λειτουργία της Πράξης των Δομών Παροχής Βασικών αγαθών: Κοινωνικό Παντοπωλείο- Παροχή Συσσιτίου και Κοινωνικό Φαρμακείο του Δήμου Αρταίων, που με την αρ, πρωτ. 3938/23.12.2016 Απόφαση Περιφερειάρχη Ηπείρου εντάχθηκε στο Επιχειρησιακό Πρόγραμμα «Ήπειρος 2014 – 2020» και συγχρηματοδοτείται από το Ευρωπαϊκό Κοινωνικό Ταμείο.

Σύμφωνα με τον Οδηγό Εφαρμογής & Λειτουργίας Δομών Παροχής Βασικών Αγαθών στο κεφάλαιο 3 παράγραφο 3 αναφέρεται: «’Οροι και προϋποθέσεις λειτουργίας Δομών Παροχής Σίτισης. Η εν λόγω δομή: Στεγάζεται σε χώρους με επαρκείς κτιριακές υποδομές και εξοπλισμό, οι οποίοι πληρούν τις κείμενες υγειονομικές διατάξεις.» Απ’ αυτό συνάγεται, και βάσει του ισχύοντος χρονοδιαγράμματος του προγράμματος, ότι για την έναρξη λειτουργίας των Δομών Παροχής Βασικών Αγαθών: Κοινωνικό Παντοπωλείο-Παροχή Συσσιτίου και Κοινωνικό Φαρμακείο είναι απαραίτητη η ολοκλήρωση της διαδικασίας της προμήθειας του εν λόγω εξοπλισμού προκειμένου αυτές να καταστούν άμεσα λειτουργικές.

Περαιτέρω η όποια καθυστέρηση στην προμήθεια του εξοπλισμού των Ομάδων ΣΤ, Ζ, Η, Θ, Ι και μέρος της Ομάδας Κ (είδη Κ1 & Κ2) θα επιφέρει καθυστερήσεις και στην πρόσληψη του προσωπικού, η οποία είναι ήδη στο τελικό στάδιο, ενώ έχει ήδη εγκριθεί το πρακτικό δημοπρασίας ακινήτου για τη στέγαση της Δομής Βασικών Αγαθών του Δήμου Αρταίων (447/2017 Απόφαση της Οικονομικής Επιτροπής).

Κατόπιν των ανωτέρω και έχοντας υπόψη:

-Τις διατάξεις του Ν. 4412/2016

-Την 30801/14.08.2017 Διακήρυξη του Δήμου Αρταίων

- Την αρ. πρωτ. 36819/27.09.2017 Ανακοίνωση του Δήμου Αρταίων

-Τις ως άνω προσφορές και τα σχετικά έγγραφα

Η Επιτροπή διενέργειας διαγωνισμού και αξιολόγησης αποτελεσμάτων προμηθειών

του Δήμου (πλην Τεχνικής Υπηρεσίας) έτους 2017

**ΓΝΩΜΟΔΟΤΕΙ ΟΜΟΦΩΝΑ**

**Α. ΓΙΑ ΤΗΝ ΟΜΑΔΑ Ε** **- Επαγγελματικός Εξοπλισμός**

Τη **συνέχιση** της προσφοράς με αρ. πρωτ. 39079/12.10.2017 της υποψήφιας προμηθεύτριας εταιρείας **Epirus Ο.Ε. Συστημάτων Πληροφορικής Επικοινωνιών & Υψηλής Τεχνολογίας** για την **Ομάδα Ε** **(Επαγγελματικός Εξοπλισμός)** του διαγωνισμού για την «Προμήθεια Εξοπλισμού Για Την Ανάπτυξη των Κοινωνικών Δομών του Δήμου Αρταίων»**,** με προϋπολογισμό ομάδας ύψους 3.981,64€,που διεξάγεται με προσφυγή στη διαδικασία της διαπραγμάτευσης χωρίς προηγούμενη δημοσίευση στη διαδικασία αποσφράγισης της Οικονομικής Προσφοράς της για την αξιολόγηση και ανάδειξη προσωρινού Αναδόχου.

**Β. ΓΙΑ ΤΗΝ ΟΜΑΔΑ Κ – Λοιπός Εξοπλισμός**

α) Τη **συνέχιση** της προσφοράς με αρ. πρωτ. 39052/12.10.2017 της υποψήφιας προμηθεύτριας εταιρείας **Εντύπωσις** **ΙΚΕ – Γραφικές Τέχνες – Διαφήμιση** για **μέρος της** **Ομάδας Κ** (Λοιπός Εξοπλισμός), και συγκεκριμένα για τα είδη Κ2, Κ3, Κ4 & Κ5 του διαγωνισμού για την «Προμήθεια Εξοπλισμού Για Την Ανάπτυξη των Κοινωνικών Δομών του Δήμου Αρταίων», με προϋπολογισμό ομάδας 2.962,98€, που διεξάγεται με προσφυγή στη διαδικασία της διαπραγμάτευσης χωρίς προηγούμενη δημοσίευση στη διαδικασία αποσφράγισης της Οικονομικής Προσφοράς της για την αξιολόγηση και ανάδειξη προσωρινού Αναδόχου.

Β) Την **απόρριψη** της προσφοράς με αρ. πρωτ. 39053/12.10.2017 της υποψήφιας προμηθεύτριας εταιρείας **Northwest Strategic Management Μονοπρόσωπη ΙΚΕ** για **μέρος της** **Ομάδας Κ** **(Λοιπός Εξοπλισμός),** και συγκεκριμένα για τα είδη **Κ2, Κ3, Κ4 & Κ5** του διαγωνισμού για την «Προμήθεια Εξοπλισμού Για Την Ανάπτυξη των Κοινωνικών Δομών του Δήμου Αρταίων», με προϋπολογισμό ομάδας 2.962,98€, που διεξάγεται με προσφυγή στη διαδικασία της διαπραγμάτευσης χωρίς προηγούμενη δημοσίευση, διότι δεν προσκόμισε όλα τα απαραίτητα δικαιολογητικά συμμετοχής, και συγκεκριμένα, την εγγύηση συμμετοχής στο διαγωνισμό, παράλειψη η οποία αποτελεί, σε κάθε περίπτωση, λόγο αποκλεισμού του υποψηφίου.

**Γ.** Τη ματαίωση της διαδικασίας της διαπραγμάτευσης χωρίς προηγούμενη δημοσίευση για τις Ομάδες , ΣΤ, Ζ, Η, Θ, Ι και τα είδη Κ1 και Κ6 της Ομάδας Κ, με προϋπολογισμό των συγκεκριμένων ομάδων και ειδών συνολικού ύψους 16.047,00€ χωρίς ΦΠΑ, ως άγονης, λόγω μη υποβολής σχετικής προσφοράς, και την προσφυγή στην εξαιρετική διαδικασία του άρθρου 118 του ν.4412/2016 για την απευθείας ανάθεση των εν λόγω ομάδων του διαγωνισμού, η εκτιμώμενη αξία των οποίων, χωρίς ΦΠΑ, είναι κατώτερη από το ποσό των είκοσι χιλιάδων (20.000) ευρώ, κατόπιν απόφασης του αρμοδίου οργάνου ανάθεσης καθώς η εκτέλεση της προμήθειας των συγκεκριμένων ειδών του διαγωνισμού κρίνεται αναγκαία για τη λειτουργία της Πράξης των Δομών Παροχής Βασικών αγαθών: Κοινωνικό Παντοπωλείο-Παροχή Συσσιτίου και Κοινωνικό Φαρμακείο του Δήμου Αρταίων εντός συγκεκριμένου χρονοδιαγράμματος υλοποίησης του προγράμματος.

Ακολούθησε διαλογική συζήτηση και στη συνέχεια ο κ. Πρόεδρος κάλεσε την επιτροπή να αποφασίσει σχετικά.

**Η ΟΙΚΟΝΟΜΙΚΗ ΕΠΙΤΡΟΠΗ**

Αφού έλαβε υπόψη διατάξεις των άρθρων 158 & 160 του Ν. 3463/2006, Ν.3852/2010, το από 12-10-2017 πρακτικό της επιτροπής διαγωνισμού και γενομένης ψηφοφορίας κατά την οποία οι κ.κ. Κοσμάς και Παπαϊωάννου ψήφισαν Λευκό

**ΑΠΟΦΑΣΙΖΕΙ ΚΑΤΑ ΠΛΕΙΟΨΗΦΙΑ**

**Α.** Εγκρίνει σύμφωνα με το ιστορικό της παρούσης το από 12-10-2017 πρακτικό της επιτροπής διαγωνισμού ως κατωτέρω:

**1. ΓΙΑ ΤΗΝ ΟΜΑΔΑ Ε** **- Επαγγελματικός Εξοπλισμός**

Τη **συνέχιση** της προσφοράς με αρ. πρωτ. 39079/12.10.2017 της υποψήφιας προμηθεύτριας εταιρείας **Epirus Ο.Ε. Συστημάτων Πληροφορικής Επικοινωνιών & Υψηλής Τεχνολογίας** για την **Ομάδα Ε** **(Επαγγελματικός Εξοπλισμός)** του διαγωνισμού για την «Προμήθεια Εξοπλισμού Για Την Ανάπτυξη των Κοινωνικών Δομών του Δήμου Αρταίων»**,** με προϋπολογισμό ομάδας ύψους 3.981,64€,που διεξάγεται με προσφυγή στη διαδικασία της διαπραγμάτευσης χωρίς προηγούμενη δημοσίευση στη διαδικασία αποσφράγισης της Οικονομικής Προσφοράς της για την αξιολόγηση και ανάδειξη προσωρινού Αναδόχου.

**2. ΓΙΑ ΤΗΝ ΟΜΑΔΑ Κ – Λοιπός Εξοπλισμός**

α) Τη **συνέχιση** της προσφοράς με αρ. πρωτ. 39052/12.10.2017 της υποψήφιας προμηθεύτριας εταιρείας **Εντύπωσις** **ΙΚΕ – Γραφικές Τέχνες – Διαφήμιση** για **μέρος της** **Ομάδας Κ** (Λοιπός Εξοπλισμός), και συγκεκριμένα για τα είδη Κ2, Κ3, Κ4 & Κ5 του διαγωνισμού για την «Προμήθεια Εξοπλισμού Για Την Ανάπτυξη των Κοινωνικών Δομών του Δήμου Αρταίων», με προϋπολογισμό ομάδας 2.962,98€, που διεξάγεται με προσφυγή στη διαδικασία της διαπραγμάτευσης χωρίς προηγούμενη δημοσίευση στη διαδικασία αποσφράγισης της Οικονομικής Προσφοράς της για την αξιολόγηση και ανάδειξη προσωρινού Αναδόχου.

Β) Την **απόρριψη** της προσφοράς με αρ. πρωτ. 39053/12.10.2017 της υποψήφιας προμηθεύτριας εταιρείας **Northwest Strategic Management Μονοπρόσωπη ΙΚΕ** για **μέρος της** **Ομάδας Κ** **(Λοιπός Εξοπλισμός),** και συγκεκριμένα για τα είδη **Κ2, Κ3, Κ4 & Κ5** του διαγωνισμού για την «Προμήθεια Εξοπλισμού Για Την Ανάπτυξη των Κοινωνικών Δομών του Δήμου Αρταίων», με προϋπολογισμό ομάδας 2.962,98€, που διεξάγεται με προσφυγή στη διαδικασία της διαπραγμάτευσης χωρίς προηγούμενη δημοσίευση, διότι δεν προσκόμισε όλα τα απαραίτητα δικαιολογητικά συμμετοχής, και συγκεκριμένα, την εγγύηση συμμετοχής στο διαγωνισμό, παράλειψη η οποία αποτελεί, σε κάθε περίπτωση, λόγο αποκλεισμού του υποψηφίου.

**3.** Τη ματαίωση της διαδικασίας της διαπραγμάτευσης χωρίς προηγούμενη δημοσίευση για τις Ομάδες **για τις υπόλοιπες ομάδες: ΟΜΑΔΑ ΣΤ – Εξοπλισμός Κοινωνικού Φαρμακείου, ΟΜΑΔΑ Ζ – Εξοπλισμός Αποθήκευσης Κοινωνικού Παντοπωλείου, ΟΜΑΔΑ Η – Πλήρες Σύστημα Απαγωγής Καυσαερίων, ΟΜΑΔΑ Θ – Σύστημα Πυρόσβεσης, ΟΜΑΔΑ Ι – Σύστημα Συναγερμού και ΜΕΡΟΣ ΤΗΣ ΟΜΑΔΑΣ Κ – Λοιπός Εξοπλισμός (ΕΙΔΗ Κ1 & Κ6)** με προϋπολογισμό των συγκεκριμένων ομάδων και ειδών συνολικού ύψους 16.047,00€ χωρίς ΦΠΑ, ως άγονης, λόγω μη υποβολής σχετικής προσφοράς, και την προσφυγή στην εξαιρετική διαδικασία του άρθρου 118 του ν.4412/2016 για την απευθείας ανάθεση των εν λόγω ομάδων του διαγωνισμού, η εκτιμώμενη αξία των οποίων, χωρίς ΦΠΑ, είναι κατώτερη από το ποσό των είκοσι χιλιάδων (20.000) ευρώ, κατόπιν απόφασης του αρμοδίου οργάνου ανάθεσης καθώς η εκτέλεση της προμήθειας των συγκεκριμένων ειδών του διαγωνισμού κρίνεται αναγκαία για τη λειτουργία της Πράξης των Δομών Παροχής Βασικών αγαθών: Κοινωνικό Παντοπωλείο-Παροχή Συσσιτίου και Κοινωνικό Φαρμακείο του Δήμου Αρταίων εντός συγκεκριμένου χρονοδιαγράμματος υλοποίησης του προγράμματος, μετά από απόφαση Δ.Σ στο οποίο παραπέμπεται το θέμα.

**Β.** Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθμό 548 /2017**

**Ο ΠΡΟΕΔΡΟΣ**

**ΟΙΚΟΝΟΜΙΚΗΣ ΕΠΙΤΡΟΠΗΣ**

**ΤΣΙΡΟΓΙΑΝΝΗΣ Κ. ΧΡΗΣΤΟΣ**

***Ακριβές Αντίγραφο***

*Άρτα αυθημερόν*

*Με εντολή Δημάρχου*

*Ο Υπάλληλος*

*Γεώργιος Κ. Ντεκουμές*